Preporuka za prečišćivač vazduha postaje sve bitnija u 2021. godini a i verovatno će biti u 2022. kada se uzme u obzir količina zagađenja vazduha u Srbiji.\nKoji aparat kupiti i kako se zaštititi postaje sve bitnije i bitnije pitanje....\nOkruženje u kome živimo je prepuno zagađujućih materija poput štetnih gasova saobraćaja i industrije, polena i prašina, raznoraznih hemikalija/otrova i drugih štetnih materija. Ovo ne podrazumeva da smo zaštićeni od nekvalitetnog sastava vazduha kada se nalazimo u zatvorenim prostorijama, već je naprotiv vazduh u zatvorenim prostorijama 2-5 puta više zagađen nego spolji vazduh, a neretko je slučaj da to zagađenje bude i do 100 puta veće.\nNema sumnje da zagađen vazduh utiče na opšti zdravstveni status čoveka, kako na duže tako i na kraće staze, pa tako šanse da ugrozite zdravstveno stanje lošim kvalitetom vazduha u zatvorenim prostorijama predstvalja rizik.\nPreporuka za rešenje problema zagađenog vazduha?\nSigurno u okruženju imate bar 20 ljudi koji pate od alergije, koji zatvaraju prozore da alergeni ne ulaze u kuću, a onda se guše u ustajalom vazduhu. Tu je problem i sa suvim vazduhom u prostoriji. Suv vazduh, posebno zimi, najčešći je problem zimi, zbog centralnog grejanja, i izaziva nadražajni kašalj. U kućama pušača postoji i dodatni problem, dim i neprijatan miris. Iako se češće provetrava, miris u takvim prostorijama teško može u potpunosti da se neutrališe. Danas nam je veoma dobro poznat i problem sa virusom COVID-19 koji važi za respiratornu infekciju a u zatvorenim i zagađenim prostorijama, mogućnost prenosa virusa je duplo veća.\nNajčešći simptomi koji se javljaju prilikom izloženosti zagađenom vazduhu su slični kao i kod prehlada, a to su:\nZato smatram da je veoma važno da imamo nešto što nam može pomoći da poboljšamo kvalitet vazduha i smanjimo mogućnost zaraze koja dolazi iz vazduha. Potreba za čistim vazduhom nije hir koji želimo da ispunimo, već je čist vazuh egzistencijalna potreba čoveka kako bi bio zdrav, i tako održao svoje phihičko i fizičko zdravlje.\nO ruskom modelu se dosta priča na internetu ....\nIstraživanjem na internetu o prečišćivačima vazduha, ali putem preporuke za prečišćivač vazduha došla sam jednog ruskog modela. To je fotokatalitički prečišćivač vazduha koji dezinfikuje vazduh i namenjen je neutralizaciji, prečišćavanju i dezinfikovanju vazduha u zatvorenom kućnom ili radnom prostoru. Ovaj uređaj je rezultat naučno-tehnološkog istraživanja ruskih, nemačkih i švajcarskih naučnika.\nOno što je veoma važno u celoj priči, aparat sam odmah poručila, a takođe dobra stvar je to što je omogućeno plaćanje na rate.\nZa samo dva dana aparat je stigao na moju adresu. Naravno kao i svaki novi korisnik imala sam sumnje da to i nije bas tako kao što kažu, međutim uverila sam se da je ovaj aparat zaista velika inovacija i veoma jaka podrška u očuvanju zdravlja. Sve neprijatne mirise u kući on sakuplja, nema više osećaja zagušenosti, već imate osećaj kao da se nalazite na nekom mirnom mestu u oazi zdravlja.\nNa internetu sam o ovom ruskom modelu na raznim sajtovima pročitala komentare poput:\n„Uz ovaj aparat ne morate da brinete o neprijatnim mirisima, duvanskom dimu, garu, čađi, smogu, štetnim otrovnim materijama“\n„Kao da imam nova pluća“\n... potpuno su opravdani. Preporuke za prečišćivač vazduha na internetu ovakvog kalibra se retko sreću, jer na internetu ima mnogo ljudi i ne verujem da bi ovako skoro jednoglasno kvalitetna mišljenja mogla naći da aparat stvarno nije vredan preporuke.\nZato je moja topla preporuka za ruski prečišćivač je nešto što vam toplo garantujem i želim i uverite se u njegava dejstva. On je namenjen za upotrebu u poslovnim, proizvodnim, kancelarijskim, stambenim prostorijama, kao i u predškolskim i školskim ustanovama. On prećišćava i dezinfikuje vazduh (uništava mikroorganizme), nije štetan za ljudski organizam, nije izvor jakog UV zračenja i ozona, i ne jonizuje vazduh, a i ne zauzima puno prostora.\nI još nešto možete ga poručiti već danas ,a sutra će biti u vašem omiljenom prosroru, jer je isporuka brza, tačna i efikasna ....\nUz braću Ruse nema greške, a možete ga pronaći na jednostavno na Google-u, dovoljno je samo da otkucate "ruski prečišćivač preporuka".\nAutorka teksta je korisnica jednog ruskog modela prečišćivača vazduha koja je želela da podeli svoju preporuku ....\npreciscivac vazduha preporukapreporuka ruski precistacruski precistac vazduhapreciscivac vazduhasrbija zagadjenjeambiliferuski preciscivac vazduha ambilifepreciscavanje vazduha komentaripreciscivac vazduha iskustvopreporuka vazduh\nPrethodni tekstKuhinjski uređaji koje treba da ima svaka moderna kuhinja\nNi za kakve novce ne bi menajala svoj ambi life ne samo da prečiščije vazduh u zatvorenom prostoru, već i omogućava kvalitetan i čist vazduh, ambi life se razlikuje od drugih prečiščiviča vazduha, iz razloga što svojim fotokatalitičkim dejstvom, razgrađuje štetne materije.


Luis Hamilton: Prelazak na vegansku ishranu je podigao nivo mojih performansi - Auto Republika\nПочетна Sport F1 Luis Hamilton: Prelazak na vegansku ishranu je podigao nivo mojih performansi\nLuis Hamilton da je u Mercedesu nastupila nova dinamika od odlaska Nika Rozberga, a pored toga, Britanac je preuzeo veganski način ishrane, što mu je pomoglo da svoje performanse podigne na viši nivo.\nTrostruki šampion Formule 1 je na dobrom putu da uknjiži i četvrtu titulu, nakon pobede na VN SAD, a prednost od 66 poena nagoveštava da bi već ovog vikenda u Meksiku mogao da „overi“ titulu.\nOsvrnuviši se na svoje izdanje, Hamilton je rekao da su Rozbergov odlazak, iskren razgovor sa Totom Volfom prošle zime i odluka da prestane da jede meso doprineli njegovoj transformaciji.\n„Sastanak sa Totom na kraju prošle godine je bio ključan u utemeljivanju dugoročnog učešća u timu“, rekao je Hamilton. „Sve smo stavili na sto i rekli što treba da bude rečeno. Zatim smo krenuli u izgrađivanje novih, jačih odnosa, nego što smo ih imali ranije.“\nHamilton je nastavio: „Što se mene lično tiče, nikada se nisam bolje osećao, kako fizički tako i mentalno. Cele godine se osećam mentalno snažnim a sa fizičke strane sam napravio veliki korak odlukom da promenim način ishrane.\nNajbolja odluka je bila prelazak u ovaj tim, na drugom mestu promena ishrane, mada sam dobro vozio i pre toga.\nNa kraju, uvek se trudite da iskoristite maksimalno svoj potencijal, i trenutno sve izgleda kao kada imate najbolji dan. Osećao sam da mogu da se nađem u toj zoni, to je najbolji osećaj.“\nHamilton je naporno radio da maksimizuje svoju produktivnost u smislu interakcije sa inženjerima i vremenom provedenim u fabrici. On kaže da je energija bila fokusirana na unapređivanje a nije bila rasipana na rivalstvo unutar tima.\n„Ljudi u timu će moći da vam kažu kakva je dinamika bila, i ja sigurno mogu reći da nije bila sjajna prošle godine“, izjavio je Hamilton.\nNa pitanje da li bi mogao da ostvari trenutnu dinamiku da je Rozberg ostao u timu, Hamilton je bez razmišljanja odgovorio: „Ne.“\ntagovi: izdvojeno lewis hamilton mercedes Niko Rosberg Toto Volf\nprethodni Burne reakcije na kažnjavanje Maksa Ferštapena\nsledeći Trijumf Dovicioza označio da se titula odlučuje u poslednjoj trci sezone\nKraća testiranja i trkački vikendi zbog povećanja trka u Formuli 1\n30/12/2019 - 16:42\nMercedes rutinski do dvostruke pobede u Japanu\nŠefovi F1 timova odabrali 10 najboljih vozača


Uz njihov rokenrol je igrala cela Jugoslavija: Električni Orgazam u petak u Novom Sadu | MediaPress\nKao što je portal Mediapress.rs ranije pisao, kultna beogradska rok grupa Električni Orgazam stiže u Novi Sad u okviru velike turneje na kojoj promoviše svoj dvanaesti studijski album, pod nazivom “Gde smo sad?”. Novosadska promocija albuma biće održana ovog petka, 19. aprila, od 22 sata, u klubu Firchie Studio.\nZanimljivo je i to da će na novosadskom koncertu Električni Orgazam proslaviti 56. rođendan svog gitariste Branislava Petrovića Banane, koji je rođen baš tog 19. aprila.\nNa pitanje portala Media Press Srbija šta novosadska publika može očekivati od benda koji je na sceni skoro 40 godina, Srđan Gojković Gile je odgovorio: ”Očekujte dva sata čistog rokenrola, od legendarnog benda, koji je u odličnoj formi!”\nTag:Električni orgazamFirchie StudiokoncertnastupNovi Sadturneja


Makron: Moramo da povučemo jasnu crvenu liniju sa Rusijom\nTanjug 18. aprila 2021. 07:53\nPARIZ – Međunarodna zajednica mora da povuče jasnu „crvenu liniju“ sa Rusijom, rekao je predsednik Francuske Emanuel Makron, dodavši da u to ulazi i implementiranje sankcija nakon „neprihvatljivog ponašanja“ ruskog predsednika Vladimira Putina.\nU intervjuu „Susret sa nacijom“, Makron je rekao da potpuno deli želju predsednika SAD Džoa Bajdena da započne dijalog sa Rusijom, ali kako kaže, važno je rascištiti nejasnoće sa Putinom „kada nam se stavovi ne poklapaju“.\n„Ovo je jedini pravi put. Smatram da sankcije nisu dovoljne, ali su deo paketa. Preferiram konstruktivan dijalog, ali da biste imali konstruktivan i efikasan dijalog, morate da imate kredibilitet“, kazao je Makron.\nU tekstu se dodaje da je ovo najveći broj ruskih trupa koje su se našle blizu granice još od 2014. godine, a Makron se slaže sa Bajdenom da je „neprihvatljiv ovaj nivo tenzije.“\n„Moramo da definišemo jasno šta je crvena linija sa Rusijom, kako bismo bili verodostojni. Međunarodna zajednica je imala naivan pristup sa Rusijom“, ocenio je Makron.\nŠef francuske države kaže da „ono što se desilo pre nekoliko godina, kada je izvršena invazija na Ukrajinu, nije bio neuspeh diplomatije, već neuspeh našeg kolektivnog kredibiliteta sa Rusijom“.\n„Nedelovanje u tom konkretnom slučaju je ohrabrilo Putina“, ocenjuje Makron.


Sa obeležavanja Međunarodnog dana nestalih osoba, Priština\n"Ovaj projekat je samo početak jednog zajedničkog rada, kojem je konačni cilj postizanje održivog mira i doprinos pomirenju na Kosovu u budućnosti", kazao je Bljakaj.\nMiodrag Milićević, izvršni direktor AKTIV-a, organizacije koja se bavi promocijom demokratskih vrednosti i kultura, smatra da utvrđivanje činjenica nema alternativu, "što je i preduslov za pomirenje i stabilizacije prilika unutar kosovskog društva".\n"Tokom sprovođenja ovog projekta, zajednička inicijativa Koalicije za pomirenje nastojaće da delom skine teret etničkih podela i ponudi model za prevazilaženjem evidentnih nedostataka koji danas opterećuju međuetničke odnose na Kosovu", kazao je Miodrag Milićević.\n"Ovo je veliki izazov za međuetničko pomirenje i u procesu izgradnje mira, ali kulturna raznolikost ojačava i obogaćuje jednu zemlju. Naš cilj je da sledećih godina stvorimo dobre prakse slavljenja kulturne raznolikosti na Kosovu", kazala je Hodža.\n"Kao što je slučaj sa svakim ratom, odgovornost se ne može izjednačiti, za tim ne treba ni da se teži, ali se treba adresirati. Dakle, ukoliko je jedna strana počinila jedan zločin, a druga deset, i taj jedan i ti deset se trebaju evidentirati", kazao je Keljmendi.\n"Malo je onih ljudi u albanskoj zajednici koji su u stanju da kažu da su Srbi patili i malo je Srba koji će reći da su Albanci patili. Po meni, žrtva ne bi trebalo da ima nacionalnost i sve žrtve bi trebalo da budu iste", kazao je Dimitrijević.


Albanske partije čekaju šta će za Preševsku dolinu da napravi SNS - Javni servis\nLjudi glasaju na parlamentarnim, pokrajinskim i lokalnim izborima na birackom mestu u Bujanovcu. (BETAPHOTO/SASA DJORDJEVIC/DS)\nAlbanske stranke su prvi put na parlamentarnim izborima u Srbiji, održanim 21. juna, nastupile sa zajedničkom listom pod nazivom Albanska demokratska alternativa – Ujedinjena dolina.\nZa Šaipa Kamberija iz Bujanovca, lidera Partije za demokratsko delovanje (PDD) i nosioca zajedničke liste, sada je najvažnije kakav će stav prema građanima iz Preševske doline, u kojoj je albansko stanovništvo većinsko, zauzeti SNS.\n“Od tog stava zavisiće i položaj albanskih poslanika u Skupštini Srbije i uopšte odnos vlasti i poslanika iz Bujanovca i Preševa”, kaže za Radio Slobodna Evropa (RSE) Kamberi.\nNa prošlim izborima za poslanike u Skupštini Srbije, pre četiri godine, učestvovala je samo Partija za demokratsko delovanje (PDD), dok su ih ostale albanske partije bojkotovale. Izbore ove godine bojkotovala je samo Demokratska partija Albanaca (DPA).\nNa izborima održanim 21. juna, na listi Albanska demokratska alternativa – Ujedinjena dolina, zajednički su nastupili kandidati Partije za demokratsko delovanje (PDD) čiji je lider predsednik Opštine Bujanovac Šaip Kamberi, Alternative za promene (AZP) koju vodi predsednik Opštine Preševo Šćiprim Arifi, Demokratske partije (DP) bivšeg predsednika Opštine Bujanovac Nagipa Arifija, Pokreta za demokratski progres (PDP) na čijem čelu je Šćiprim Musliju i Pokreta za reforme (PZR) koji predvodi Sami Salihu.\nČeka se stav SNS\nŠaip Kamberi napominje da, ukoliko se klima za građane Preševske doline ne promeni i sve ostane kao što je do sada bilo, uloga poslanika sa albanske liste u republičkom parlamentu biće samo da ukazuju na probleme Albanaca u Srbiji.\n“Ukoliko bude drugačije, mi smo zainteresovani za saradnju u cilju integracije Albanaca u državne javne institucije, rešavanje problema obrazovanja i ono neophodno, rešavanje problema ekonomskog razvoja”, kaže Kamberi.\nOn podseća da je Preševska dolina najnerazvijenije deo Srbije.\n“Ukoliko se to hitno ne promeni, veliki broj mladih ljudi će nastaviti da nam odlazi iz zemlje. Zbog toga je neophodno da Vlada Srbije preduzme hitne mere za ekonomski oporavak ovog dela države”, kaže on.\nDva poslanička mesta u novom sazivu Skupštine Srbije zauzeće Šaip Kamberi i Argent Bajrami iz preševske Alternative za promene.\nViše šansi za lobiranje i odluke\nNedžat Beljulji, vlasnik televizije Spektri na albanskom jeziku ocenjuje za RSE da je dobro što su Albanci sa juga Srbije prvi put napravili zajedničku listu koja je rezultirala mogućnošću da u Skupštini Srbije imaju dva poslanika.\n“Moglo je možda biti i više da su Albanci u većem broju izašli na izbore ili da su lokalni izbori održani i u Preševu i Bujanovcu (u tim opštinama održani su ranije vanredni prevremeni izbori), onda bi motivacija birača za izlazak na birališta bila veća”, napominje on.\nAlbanci će u Skupštini, kaže Nedžat Beljulji, imati više šansi za lobiranje i veći uticaj na donošenje odluka.\nMeđutim, dodaje, “u svakom slučaju, dobro je i ovako”. Albanci će u Skupštini, kako kaže, imati više šansi za lobiranje i veći uticaj na donošenje odluka.\n“Jedino pobeda Srpske napredne stranke Aleksandra Vučića, koja ima apsolutnu većinu, ne ide na ruku Albancima jer sada ne postoji potreba SNS da pravi bilo kakve koalicije”, kaže Beljulji.\nSNS, predvođena Aleksandrom Vučićem, koji je i predsednik Srbije, pobedila je na izborima osvojivši više od 60 odsto glasova, pokazuju još uvek preliminarni podaci.\nTirana kao posrednik\nBeljulji podseća i da su inspiratori stvaranja zajedničke liste premijer Albanije Edi Rama i ministar inostranih poslova Albanije Gent Cakaj, ozbiljno poradili na motivisaniju Albanaca da učestvuju na parlamentarnim izborima. Kao rezultat tih napora, sredinom januara u Tirani predstavnici Albanaca u Srbiji potpisali su sporazum o zajedničkom nastupu na izborima.\n“Oni (Rama i Cakaj) su tako pokazali visok stepen odgovornosti za rešavanje albanskog pitanja na jugu Srbije, ali i doslednost u zalaganju za iznalaženje najoptimalnijeg političkog rešenja”, ocenjuje Beljulji.\nOn podseća da je Cakaj nedavno proveo tri dana u opštinama u Preševskoj dolini.\n“Ozbiljno je radio sa političkim strankama, uspeo je da ih ujedini i da im podigne moral za vođenje ozbiljne izborne kampanje za mobilizaciju biračkog tela, u čemu je u potpunosti uspeo”, kaže Beljulji.\nI Šaip Kamberi ističe ulogu zvanične Tirane prilikom formiranja zajedničke liste i motivisanja građana da izađu na parlamentarne izbore.\n“Posebno su zadovoljni što su oni direktno bili uključeni u postizanje sporazuma o formiranju zajedničke liste. Svi smo bili svesni da će biti teško osvojiti treći mandat, ali smo se svojski potrudili, ostvarili jedinstvo i sada imamo dva poslanika u Skupštini Srbije”, kaže Kamberi.\nJanjić: Vlasti u Srbiji da pokažu dobru volju\nDušan Janjić iz Foruma za etičke odnose kaže za RSE da sada vlast u Srbiji treba da pokaže dobru volju za istinsku integraciju Albanaca u državne institucije.\n“Nije to jednostavno, treba vremena jer je decenijama odnos prema Albancima i Bošnjacima bio na nekoj vrsti marginalizacije, pogotovo Albanaca do negiranja njihovog postojanja. Albanci su do sada bili osuđeni na lokalne zajednice i ono što im vlast preko (Vladinog) Koordinacionog tela (za Preševo i Bujanoviac) redistribuira”, kaže Janjić.\nOn dodaje da Albanci sada mogu da očekuju mnogo veću prisutnost na svim nivoima odlučivanja, pa i u budžetskom odlučivanju.\nPredsednik Opštine Bujanovac (na fotografiji zgrada Opštine) Kamberi kaže kako je Preševska dolina najnerazvijenije deo Srbije/Foto: Radio Slobodna Evropa\nBolji rezultat uz Demokratsku partiju Albanaca\nOd značajnijih albanskih stranaka na parlamentarnim izborima nije učestvovala samo Demokratska partija Albanaca, čiji se lider Ragmi Mustafa zalaže za prisajedinjenje Preševske doline Kosovu.\nKujtim Sadriu, direktor preševske nevladine organizacije Centar za istraživanje i monitoring smatra da je rezultat zajedničkog nastupa albanskih stranaka bio očekivan, ali da je mogao biti i bolji.\n“Ovaj rezultat je bio očekivan jer su na listi bile vodeće stranke iz Preševske doline, ali bi on bio još bolji da je tu bila i stranka Ragmija Mustafe”, kaže on za RSE.\nMeđutim, dodaje, Mustafa je nastavio sa politikom bojkota parlamentarnih izbora. Sadriu se slaže da bi odziv glasača bio bi veći da su istovremeno održani i lokalni izbori u Preševu i Medveđi, ali ocenjuje da je postignut rezultat dobar.\n“Do sada smo imali po jednog poslanika a sada ćemo ih imati dva, što je svakako veliki napredak”, kaže Sadriu.\nAlbanska nacionalna zajednica je bojkotovala poslednji popis u Srbiji, 2011. godine, zbog čega zvanične statistike kažu da ih ima svega oko 5.800. Prema podacima preševskog Centra za istraživanje i monitoring, na teritoriji Srbije, živi oko 200.000 Albanaca, od čega je polovina u Preševskoj dolini.


Preduzeća u Srbiji gledaju ka Evropskoj uniji - European Western Balkans\nPreduzeća u Srbiji gledaju ka Evropskoj uniji\nAutor EWB 21. 04. 2020.\nBEOGRAD – Najveći broj preduzeća u Srbiji pomoć u doba pandemije očekuje od Evropske unije – 25%, nasuprot 9% koju pomoć očekuju od Kine ili samo 1% koji pomoć očekuju od Ruske Federacije.\nOvo je jedan od rezultata istraživanja „Biznis sektor u doba pandemije“ koje sproveo Centar za slobodne izbore i demokratiju (CESID), a tiče se uticaja pandemije virusa COVID-19 na poslovanje pravnih lica u Srbiji, na reprezentativnom uzorku od 200 pravnih lica registrovanih na teritoriji Srbije.\nU pogledu informisanosti o virusu, istraživanje je pokazalo da je nivo informisanosti iznad proseka kod pravnih lica koji se bave uslugama (90%), dok je ispod proseka kod pravnih lica koja se bavi proizvodnjom (69%)\nIstraživanje je pokazalo da je čak 46% preduzeća u potpunosti zaustavilo poslovanje usled pandemije, dok je 43% izmenilo svoje poslovne aktivnosti, a samo kod 10% preduzeća rad je nastavljan na uobičajen način, navodi se u istraživanju.\nŠto se tiče paketa mera Vlade Srbije, 67% preduzeća je zadovoljno direktnom pomoći u iznosu od 3 minimalne zarade, dok ostale mere Vlade uživaju podršku od 37% do 46%.\nSvega 7% ispitanika izražava optimizam uz uverenje da su mere realistične i održive i da ima dovoljno novca za sve, 16% misli da su one samo spisak želja, dok jedna trećina smatra da za neke mere postoji dovoljno novca, ali ne za sve.\nVučić: Razgovarao sam sa Gojković, sednica parlamenta možda sledeće nedelje\nGlobalna trgovina u velikom padu usled COVID – 19\nEWB 30. 04. 2020. 30. 04. 2020.\nEkonomski dijalog sa EU: Deo strukturnih reformi se odlaže zbog pandemije\nNikola Cuckić 22. 05. 2020. 22. 05. 2020.\nČaušević: Finansijska podrška neophodna Zapadnom Balkanu\nEWB 20. 06. 2017. 20. 06. 2017.


Zemlje Evropske unije (EU) i kompanije treba da “intenziviraju pripreme” za posledice koje će nastupit kada Velika Britanija napusti EU, posebno u slučaju neuspeha pregovora o postizanju dogovorenog razlaza predviđenog krajem marta 2019, saopštila je danas Evropska komisija.\n“Velika Britanija će 30. marta 2019. godine napustiti EU i postati treća zemlja. Ovo će imati posledice za građane, kompanije i uprave u Velikoj Britaniji i u EU,” navodi se u saopštenju.\nDodaje se da “iako EU danonoćno radi na postizanju sporazuma koji bi obezbedio organizovan izlazak Britanije iz Unije, taj izlazak će bez sumnje izazvati poremećaje”, kao na primer u lancima snabdevanja kompanija, bez obzira da li postoji sporazum ili ne.\n“U svakom slučaju, čak iako se postigne dogovor, Velika Britanija više neće biti zemlja članica posle njenog izlaska i više neće uživati iste povlastice kao članica. Prema tome. priprema za vreme kada Velika Britanija postane treća zemja je od ogromnog značaja, čak u slučaju da se postigne dogovor između EU i Velike Britanije”, navodi se u saopštenju.\n“Svi sada treba da ubrzaju pripreme za sve scenarije i preuzmu odgovornost za svoju konkretnu situaciju”, navodi se u saopštenju.


Hitna celu noć prevozila, na „Bežanijskoj kosi“ najteže do sada - 17.11.2020, Sputnik Srbija\nEkipe beogradske Hitne pomoći noćas su imale duplo veći obim posla zbog povećanog broja zaraženih virusom korona, rečeno je u toj službi. 17.11.2020, Sputnik Srbija\n09:06 17.11.2020 (Osveženo: 22:42 03.08.2021)\n© REUTERS / MARKO DJURICAEkipa Hitne pomoći ispred klinike za infektivne i tropske bolesti KCS\nU Hitnoj pomoći agenciji Beta rečeno je da je tokom noći bilo 70 transporta kovid pacijenata.\nPodsetimo, iz dana u dan raste broj novoobolelih od virusa korona u Srbiji, a u ciframa Beograd uveliko prednjači. Odavno vest nije da je zaraženo preko 3.000 ljudi za jedan dan, zbog čega apsolutno svi lekari i nadležni apeluju da se već donesene mere poštuju.\nTakođe, večeras u 21 čas na snagu su stupile poslednje te vrste koje je donela vlada Srbije, a po kojima se u 21 čas zatvara sve osim apoteka, benzinskih pumpi i dostava hrane.\nDirektorka KBC „Bežanijska kosa“: Protekla noć najteža do sada\nDirektorka KBC „Bežanijska kosa“ Marija Zdravković izjavila je da je u toj zdravstvenoj ustanovi protekla noć bila vrlo teška, najteža do sada.\nKako je navela, trenutno je smešteno 300 pacijenata i popunjenost bolničkih kapaciteta je oko 97 odsto.\nDoktorka Zdravković je, gostujući u Jutarnjem dnevniku RTS-a, navela da su tokom noći pregledali ogroman broj pacijenata — njih 350.\n„To je za 120 procenata više od broja koji smo imali pre tri nedelje. Ogroman je broj ljudi koji imaju tegobe, koji su pi-si-ar pozitivni i koji dolaze“, rekla je Zdravkovićeva.\nPrema njenim rečima, u KBC „Bežanijska kosa“ na respiratoru je trenutno 12 pacijenata.\nNaglasila je da je verovatno zbog velikog broja inficiranih primetan i ogroman broj ljudi sa komplikovanim bronhopneumonijama.\n„To su bilateralne pneumonije koje zahvataju cela pluća. Apelujemo još jednom da se pacijenti jave na vreme, da ne čekaju, jer ukoliko se jave u trenutku kada je 50 odsto pluća zahvaćeno vrlo brzo, za tri do četiri dana oni idu na ogromne takozvane skorove gde je zahvaćenost pluća 90 procenata i kada su oni vitalno ugroženi i na korak do respiratora“, objasnila je Zdravkovićeva.


Makron zahvalio Dodiku za poruku solidarnosti\nPISMO Nakon tragedije u katedrali Notr Dam u Parizu\nPožar koji se dogodio 15. aprila izazvao izuzetne emocije\nPredsjednik Francuske Emanuel Makron (Emmanuel Macron) zahvalio je predsjedavajućem Predsjedništva BiH Miloradu Dodiku za poruku solidarnosti koju je poslao nakon požara u katedrali Notr Dam u Parizu.\n- Znam da je požar koji se dogodio 15. aprila izazvao izuzetne emocije u BiH kao i u Francuskoj, u skladu sa simbolom koji predstavlja Notr Dam za hrišćane i našu zajedničku evropsku kulturu - istakao je Makron u pismu zahvalnosti upućenom predsjedavajućem Predsjedništva BiH.\nMakron je naglasio da je njihova ambicija da za pet godina obnove Notr Dam te dodao da su tokom svoje historije gradili gradove, luke, crkve i da ih je mnogo gorjelo ili je uništeno ratovima, revolucijama ili greškom ljudi, ali su svaki put obnovljeni.\n- Zahvaljujući ponovo za poruku solidarnosti i podrške, upućujem Vam izraze izuzetnog poštovanja - poručio je Makron.\nPodsjetimo, Dodik je dan nakon požara u katedrali Notr Dam, 16. aprila, uputio pismo podrške predsjedniku Francuske Emanuelu Makronu i francuskom narodu, izrazivši najdublje žaljenje zbog tragedije koja se dogodila u Parizu.\nPismo predsjednika Francuske Foto: (Screenshoot)\nMakron: Odbačeno troje vodećih kandidata za predsjednika Evropske komisije\nMakron: Angela Merkel treba biti na čelu Evropske komisije\nMakron: Ove sedmice još jedan sastanak s Putinom, Evropa mora razgovarati s Rusijom


Novi Pazar: Posljedice izlivanja rijeka saniraju se svim raspoloživim resursima\nNaslovnica Sjeverni Sandžak Novi Pazar Novi Pazar: Posljedice izlivanja rijeka saniraju se svim raspoloživim resursima\nNovi Pazar – Na drugoj sjednici Gradskog štaba za vanredne situacije, kojom je predsjedavao gradonačelnik Meho Mahmutović, predstavljen je izveštaj o stanju na terenu nastalom nakon povjećanja vodostaja rijeka na području Novog Pazara.\nTokom sastanka definisane su konkretne aktivnosti u cilju sanacije poplavljenih područja, i data zaduženja članovima Štaba. Tokom noći bilo je puno aktivnosti kako bi se spriječile posljedice većeg obima.\nNihad Hasanović, član Gradskog štaba za vanredne situacije najavio je da će sve promene u pogledu snabdevanja građana vodom, električnom energijom i telefonskim signalom , nastale usled problema sa izlivanjem rijeka, biti sanirane u nakraćem roku.\n„ Interevencijama u pogledu čišćenja rečnih korita, koje smo imali tokom poslednje dve godine izbegnuta je katastrofa koja bi nastala zbog količine kiše koja je pala u kratkom vremenskom roku. Divlje sagrađeni mostovi koji su doprineli komplikaciji problema su uklonjeni, pa je situacija na terenu znatno bolja. U naselju u blizini mosta kod robne pijace došlo je do prekida ptt signala, što je oko 450 korisnika ostavilo bez mogućnosti telefonske konunikacije. Uspostavljanje normalne komunikacije posredstvom telefonske mreže očekuje se tokom dana.“\nJedan dio grada ostao je tokom noći i bez električne energije, dok se u pojedinim naseljima, zbog problema na niskonaponskim mrežama , pojavio problem sa javnom rasvetom.\n„ Reka Raška je izlivanjem potkopala dve bandere u naselju Lug tri, usled čega smo morali da isključimo električnu energiju i na taj način eliminišemo mogućnost nastanka nekih nemilih događaja, ali će čim se steknu svi uslovi, građani opet dobiti struju“.\nHasanović je naglasio da je voda u Novom Pazaru hemijski i bakteriološki ispravna i da se može koristiti u potpunosti, iako je kapacitet isporuke nešto manji, sem u domaćinstvima koji spadaju u III visinsku zonu, a koji su u potpunosti bez vode, i to upravo zbog smanjenog kapaciteta isporuke sa filterskog postrojenja. Za mještane u onim naseljima gde vode uopšte nema, obezbjeđene su cisterne sa pijaćom vodom.\nNormalizacija stanja se očekuje na svim poljima u toliko prije što je u sanaciju problema nastalih nakon izlivanja reka uključen čitav grad. Izvršena je rapodjela mehanizacije po terenu, kako iz javnih preduzeća tako i ona u vlasništvu privatnih firmi, da bi se uklonili nanosi mulja, drveća i drugog materijala koji remeti prohodnost puteva. . Potkopane deonice biće posute kamenom i šutom u cilju sanacije i stvaranja uslova da građani normalno komuniciraju sa okruženjem.


KIJEV ODBACUJE IDEJE MOSKVE: Ukrajinski predstavnici traže „apsolutne bezbednosne garancije“ protiv Rusije\nNeutralnost Ukrajine po uzoru na Švedsku i Austriju je kompromis o kojem trenutno razgovaraju ruski i ukrajinski pregovarači, saopštio je Kremlj. U tom procesu, Kijev je odbacio ovu ideju, tražeći „apsolutne bezbednosne garancije“ protiv Rusije, piše BFMTV.\n„Ukrajina je sada u stanju direktnog rata sa Rusijom. Dakle, model može biti samo ,,ukrajinski“, rekao je jedan od ukrajinskih pregovarača Mihail Podoljak u komentarima koje je objavilo predsedništvo. On precizira da želi „apsolutne bezbednosne garancije“ protiv Rusije i čije bi se potpisnice obavezale da intervenišu na strani Ukrajine u slučaju agresije.\nPortparol Kremlja Dmitrij Peskov i ruski pregovarač Vladimir Medinski govorili su o Austriji i Švedskoj kao modelima neutralnosti koje Ukrajina treba da sledi kako bi omogućila kompromis.\nTagovi: kijev - kompromis - moskva - neutralnost - ukrajina


Janković: Oduzimaju mi pravo na rad udbaškim metodama | Autonomija\n"Da li treba da živim od korupcije, od "tetke u Kanadi" ili "trećeg čoveka koji prilazi dvojici u kafani"? Da li treba da steknem 24 stana u Bugarskoj, da bih po merilima ove vlasti bio nekorumpiran?"\nRadi se o veoma prozirnom pokušaju da me, kao i mnoge pre mene, DB-ovskim metodama režim natera da novac za život zara?ujem nezakonito, pa da me time ucenjuje, ili da mi oduzmu Ustavno pravo na rad i primoraju da se bavim sobom, a ne politi?kom borbom za demokratsku Srbiju.\nTo za Danas poru?uje lider PSG Saša Jankovi?, komentarišu?i nedavne navode lista Politika da je „uhva?en u sukobu interesa jer nije dobio saglasnost za registrovanje firme za obavljanje konsultantskih poslova“, pozivaju?i se na „nezvani?nog, ali veoma pouzdanog“ sagovornika iz Agencije za borbu protiv korupcije.\nJankovi? naglašava da je po isteku mandata zaštitnika gra?ana po prvi put za 25 godina nezaposlen, bez ikakve šanse da u Srbiji na?e posao, jer, kako kaže, i ljudi koji se slu?ajno o?ešu o njega na ulici zbog toga imaju problem.\nPrema njegovim re?ima, ukoliko je ta?no da Agencija za borbu protiv korupcije ne?e da mu da saglasnost da nastavi da radi kao samozaposleni preduzetnik ono za šta se školovao i za šta ga smatraju stru?nim širom sveta, to zna?i da on nema pravo da radi ništa ni u zemlji ni u inostranstvu, bukvalno nigde.\n– Da li treba da živim od korupcije, od „tetke u Kanadi“ ili „tre?eg ?oveka koji prilazi dvojici u kafani“? Da li treba da steknem 24 stana u Bugarskoj, da bih po merilima ove vlasti bio nekorumpiran? Razlozi koje list Politika navodi – zaštita državnih tajni kojima sam pristupao – u potpunosti su smešni; ko još zaklju?uje ugovor sa nekim i prijavljuje ga državnim organima da bi odavao državne tajne, valjda se to radi bez registrovanog ugovora – pita Jankovi? i objašnjava da, kada bi tvrdnje iznete u Politici bile ta?ne, niko ko je imao bezbednosni sertifikat ne bi nigde više ikad mogao da radi.\nPrema Jankovi?evom sudu, sama ?injenica da se sada javnost bavi registrovanjem njegove firme, a ne stvarnim pitanjima od zna?aja za Srbiju, ve? je delimi?no ostvarenje cilja ljudi na vlasti. Pritom on dodaje da mu to što zna o metodama rada tajnih službi i njihovih saradnika daje za pravo da to kaže. Upitan da li o tim metodama može da kaže nešto više, Jankovi? odgovara odri?no, objasnivši da je to zbog toga što poštuje obavezu ?uvanja državnih tajni.\nPrema njegovom vi?enju, sama ?injenica da o li?nom zahtevu podnetom Agenciji još uvek nije dobio odgovor, a da o tome ?ita u novinama „iz pouzdanih izvora“, poznavaocima naše bezbednosne problematike sve govori.\n– Želim da podsetim da sam za Ženevski centar za demokratsku kontrolu oružanih snaga držao predavanja i seminare pre nego što sam postao zaštitnik gra?ana, kao i dok sam obavljao tu funkciju, što sam uredno prijavljivao Agenciji za borbu protiv korupcije. To je me?unarodna organizacija ?iji je Srbija ?lan i do pre nekoliko meseci imala je ?ak i kancelariju u sedištu Ministarstva unutrašnjih poslova Republike Srbije. Bavi se bezbednoš?u koliko i Ujedinjene nacije, a mnogo manje nego Organizacija za evropsku bezbednost i saradnju, u kojoj sam bio ?ak i zaposlen – podvla?i Jankovi?.\nList Politika nedavno je objavio da je Saša Jankovi? uhva?en u sukobu interesa, jer je kao zaštitnik gra?ana imao bezbednosni sertifikat koji mu je omogu?io pristup mnogim državnim tajnama, a u prijavi je tražio odobrenje da registruje firmu za konsalting, koja bi se, izme?u ostalog, bavila bezbednoš?u.


Samsungove veš-mašine mogu da eksplodiraju Banjaluka.com\n“Samsung” je potvrdio da su u toku pregovori sa američkom Komisijom za zaštitu potrošača poslije podnošenja tužbe protiv ove kompanije zbog njenih veš-mašina koje mogu da “eksplodiraju”.\nKomisija je upozorila na probleme sa određenim modelima mašina za pranje veša koje se pune odozgo. Jedna advokatska firma iz SAD tužila je južnokorejsku kompaniju s napomenom da kvar može da izazove povrede ili materijalnu štetu.\nOvi problemi uslijedili su nakon što je “Samsung” povukao iz prodaje novi model mobilnog telefona “nout 7” zbog nekoliko slučajeva eksplozija baterija.\nProblematične veš-mašine proizvedene su od marta 2011. do aprila 2016. godine, prenio je Bi-Bi-Si. “Samsung” nije objavio o kojim je modelima riječ, ali je saopštio da zbog abnormalnih vibracija može da postoji rizik od povređivanja ili oštećenja imovine kada se peru posteljine, veće količine veša ili vodootporni materijali.\nNa “Samsungovom” veb-sajtu kupci mogu da unesu serijski broj svoje veš-mašine da bi utvrdili da li je njihov aparat među rizičnima. Kompanija je savjetovala vlasnicima spornih mašina da koriste programe sa nižim brojem obrtaja kada peru pomenute materijale.\nTagovi: samsungsvijet\tPrijavi grešku


Odlična igra i veoma značajna pobeda pirotskih rukometaša - Pirot Plus Online\nOdlična igra i veoma značajna pobeda pirotskih rukometaša\n27. novembar 2017. 09:00 Sport Pirot Plus Online\nPirot: ORK “Pirot”-RK “Progres” Svrljig 36: 31 (16:17)\nIvanković (1), Djurić (1), Mitrović, Lilić (1), Cvetković (7),M. Nikolić (7), Gogov (9), A. Nikolić, Stojanović, Živković, Petrović (1), Kostić, Jelić, Gligorijević (K, 4), Aleksić (5)\nUtakmica od izuzetne važnosti za mirniji nastavak prvenstva. Svrljižani, mada oslabljeni jer su doputovali nekompletni, pružili su veoma snažan otpor na početku utakmice i imali igru u svojim rukama. Odbrana domećeg tima nije bila na visini zadatka pa je poluvreme završeno u korist gostiju. U drugom poluvremenu ekipa Pirota pokazala je da je bolji rival. Pirotski rukometaši igrali su čvršće, brže, tehnički doterano i ubrzo preokrenuli rezultat u svoju korist koji su održali do kraja utakmice. Mladji igrači Pirota, izdvajamo odličnu igru Aleksića, predvodejeni raspoloženim Gogovom koji je postigao 9 golova, nisu dozvolili protivniku da priredi iznenadjenje. Mladi golman Piroćanaca, Aleksandar Jelić, i sinoć je pokazao da je u usponu forme i da izrasta u golmana visokog kvaliteta.\nTrener pirotskih rukometaša, Nikola Kostić, je zadovoljan sveukupnim učinkom svojih igrača. Pobeda je od izuzetnog značaja, a podmladjen sastav tima nagoveštava bolje dane za pirotski rukomet. Veliki problem Kostić vidi u neadekvatnim terminima za trening koji je čest razlog izostajanja pojedinih igrača.\nMišel Gogov je pružio veoma dobru partiju i bio pravi predvodnik svoje ekipe. Postigao je devet golova, zadovoljan igrom i pobedom bez nekolicine povredjenih igrača. I on smatra da su termini za trening veliki problem.\nNa predlog trenera , Nikole Kostića, golman domaće ekipe, Aleksandar Jelić, proglašen je za igrača utakmice. Golobradi momčić se već duže vreme ističe svojim odbranama i postao je pravi ljubimac publike. Srećan je zbog osvajanja važnih bodova i smatra da samo upornim radom može postati uzdanica kluba.


Milovan Raković u Trijumfu\nRuski Trijumf potpisao je ugovor za sledeću sezonu sa srpskim košarkašem Milovanom Rakovićem.\nGorostasni centar nastupao je još za litvanski Žalgiris, Montepaski iz Sijene i Spartak iz San Peterburga.\nUživo: Danas je dan za pobedu, Srbija i Češka za polufinale Eurobasketa\nTeodosić na Satoranskog, Kalinić na Šilba, Raduljica na Veselija, Srbija na Češku. Četvrtfinale Eurobasketa na programu je od 18.30, a duel iz hale sa stadiona "Pjer Moro" u Lilu možete pratiti uz Blicsport.rs blog uživo.\nEVROKUP Sjajna kombinacija srpskog tandema na Top 10 listi /VIDEO/\nOkončano je prvo kolo novog izdanja Evrokupa, koje je obilovalo sjajnim potezima. Bilo je tu zakucavanja, trojki u poslednjoj sekundi, a jedan od najboljih poteza izveo je srpski tandem iz minhenskog Bajerna.\nLažni Instagram profil Jadranke Joksimović otkriven zbog lajkova rijaliti zvezdi, a sada je na "meti" PREDSEDNICA VLADE


Evolucija novim spotom najavljuje nastavak turneje – potvrđeni datumi sa Paradise Lost - NekiRok\nEvolucija novim spotom najavljuje nastavak turneje – potvrđeni datumi sa Paradise Lost\nŠvajcarsko-srpski metal sastav Evolucija nakon praznika nastavlja svoju Evropsku turneju.\nNakon samostalnih koncerata i nastupa sa Doro i Children of Boddom, Evolucija će nastupiti i sa legendarnim bendom Paradise Lost. Za sada su potvrđeni koncerti 7.februara u Kijevu i 8. u Minsku, u koji se vraćaju nakon samo par meseci (podsetimo, prethodni put su ovde nastupili oktobra 2019.).\n“Atmosfera u bendu je fantastična pred nastup sa Paradise Lost, osećamo se puni energijei jedva čekamo da se predstavimo i Ukrajinskoj, i ponovno držuenje sa Beloruskom publikom. Lep je osećaj kada smo na istom plakatu sa tako velikim bendom kao što je Paradise Lost”, rekao je frontmen benda Dragiša Marinjes.\n“Naš „živi“ video za pesmu „Metamorphosis“ je sa nastupa u St. Petersburgu, Moskve i Minska.Ova pesma jako dobro prolazi kod publike i malo je drugačija od ostalih pesama, spora ali energična”, objašnjava Dragiša.


Тoyota oprezna prema električnim vozilima\n21 Dec 2020 - 14:00 Vesti Link\nSve više proizvođača automobila orijentiše se na modele sa električnim pogonom, ali je rukovodstvo Toyote izrazilo oprez prema ovom pravcu razvoja automobilske industrije. Toyota spada među najveće i najprofitabilnije proizvoađače automobila u svetu i za sada se fokusira na hibridne pogone da bi smanjila emisije CO2.\nVlade država širom sveta sve češće predlažu planove o zabrani vozila sa motorima sa unutrašnjim sagorevanjem. Pojedine zemlje već su usvojile takve odluke, a predsednik Toyote Akio Tojoda kritikovao je takvu politiku i rekao da je previše “hajpa” kada je reč o električnim vozilima.\n“Kada političari kažu `Hajde da se rešimo svih automobila koji koriste benzin’, da li shvataju o čemu govore?”, rekao je Tojoda na konferenciji koju je organizovalo Japansko udruženje proizvođača automobila.\nTojodina glavna primedba je razvijenost infrastrukture koja je neophodna za punjenje baterija električnih vozila. On je rekao da bi u Japanu bilo potrebno ulaganje od 135 milijardi dolara samo u infrastrukturu ukoliko bi sva vozila postala električna. On je napomenuo i da Japan najveći deo električne energije stvara sagorevanjem uglja i prirodnog gasa, što znači da električna vozila neće nužno dovesti do smanjenja emisija.\nDrugo pitanje je uticaj na ekonomiju. Tojoda je rekao da bi eliminisanje automobila sa SUS motorima dovelo do ukidanja miliona radnih mesta jer je za proizvodnju električnih vozila potrebno manje radnika. Pored toga, električni automobili su u startu skuplji, pa bi mnogi građani teško mogli da ih kupe, rekao je prvi čovek Toyote, preneo je Vol Strit žurnal (Wall Street Journal).\nToyota u ovom trenutku ne proizvodi masovno električne automobile, ali planira najmanje 10 modela sa baterijama u provoj polovini ove decenije.


Član gradske vlade Nikola Spasić o ostavkama rukovodstva "Namenske"\nNema poslova za vojsku i MUP\nProšla su vremena kada je bilo lepo biti direktor bez odgovornosti\nU subotu je u "Namenskim proizvodima" održan zajednički sastanak predstavnika Sindikata, Skupštine grada i narodnih poslanika iz Kragujevca, na kojem je bilo reči o problemima sa kojima se suočava ova fabrika. Protekle nedelje, devetoro direktora "Namenske" podnelo je ostavke zbog toga što odbor Sindikata nije prihvatio mere racionalizacije svih troškova, uključujući i plate zaposlenih.\nOdluku da ne prihvati ponuđeni program mera Sindikat je obrazložio ocenom da prosek plata od 10.000 dinara predstavlja donju granicu ispod koje se ne može ići, a najava neradnih dana samo je predznak za nova otpuštanja.\n- Činjenica je da nije samo država kriva za situaciju u kojoj se nalazi "Namenska", prokomentarisao je za "Glas", ostavke "prve postave" direktora ove fabrike Nikola Spasić, član gradske vlade za privredu, i dodaje da su prošla vremena kada je bilo lepo imati direktorsku fotelju u društvenom preduzeću, a nemati odgovornosti. Činjenica je, kaže Spasić, da se direktori u društvenim preduzećima ponašaju ponekad i kao vlasnici tih fabrika, a kada je teško nije problem ni dati ostavke.\n- Ono što se ne može poreći, smatra Spasić, jeste podatak da je još u fazi restruktuiranja "Zastave" ocenjeno da u "Namenskoj" treba da ostane oko 2.500 radnika. Poslovodstvo i Sindikat tada su se složili i došlo se do broja od 3.600 zaposlenih. Zaštitne radionice za invalide još uvek nisu stavljene u funkciju, a posla, u obimu koji se očekuje za državu, nema. Ne može se živeti po sistemu da će država za Vojsku i MUP naručiti velike poslove i dati novac, kaže naš sagovornik.\n- Dug države prema "Namenskoj" od oko 60 miliona dolara, koji se postavlja kao zahtev za vraćanje, nastao je još u vreme "stare" Jugoslavije, odnosno SFRJ, ali se ne može osporiti i da se razvojni programi, od kojih poneki traju i dosta dugo, finansiraju iz tekuće proizvodnje. Dosta dobrih radnika napustilo je fabriku u vreme donošenja socijalnog programa za "Zastavu" i objektivno sad postaje problem između kvantiteta i kvaliteta postojećeg kadra u fabrici, ocenio je Spasić.\nOn je za "Glas" demantovao spekulacije o tome da će fabrika biti zatvorena. To ne dolazi u obzir, ali jeste izvesno da politička orijentacija da naša zemlja pristupi Partnerstvu za mir što podrazumeva i preorijentaciju na standarde NATO-a. U tom kontekstu, Spasić tvrdi da su i Amerikanci zainteresovani za određenu proizvodnju za koju postoje objektivni uslovi u kragujevačkoj fabrici.\n"Zastava kamioni" predstavili novo vozilo\nSmanjena neispravnost rasvete\nU "Šumadija DES-u" u toku štrajk glađu\nPrograma za reformu samouprave\nPomoć nevladine organizacije SAD


KOJI JE ON FENOMEN: Vozio je sa 3, 14 promila alkohola u krvi. Evo šta mu se desilo – Ekspresno brze vijesti\nKOJI JE ON FENOMEN: Vozio je sa 3, 14 promila alkohola u krvi. Evo šta mu se desilo\nPripadnici Policijske stanice Mrkonjić-Grad uhapsili su vozača iz ove opštine Z. J, kod kojeg je utvrđeno prisustvo 3,14 promila alkohola u krvi.\nVozač je uhapšen jučer zbog prekršaja iz Zakona o osnovama bezbjednosti saobraćaja na putevima u BiH, saopšteno je iz Policijske uprave Mrkonjić-Grad.\nU drugom slučaju: Državljanin Srbije (30) uhapšen je u ponedjeljak u Austriji nakon što je pijan i drogiran sjeo za volan, a potom je policiji pokušao da uvali lažna srpska, a potom i lažna hrvatska dokumenta.\nOn je zaustavljen oko 15 časova na regionalnom putu na sjeveru Austrije, a kada mu je policija tražila vozačku dozvolu prvo je tvrdio da ju je zaboravio, a potom je policiji dao srpsku dozvolu, za koju se ispostavilo da je lažna. Kad je shvatio da je otkriven, pokušao je na foru da se izvuče, pa je rekao da “ustvari Hrvat” te je policiji dao hrvatsku vozačku dozvolu, takođe falsifikovanu.\nPolicajac mu je odmah oduzeo obje vozačke dozvole, a potom ga podvrgao alko-testu i ustanovio da Srbin ima više od 0,66 promila, a onda i da je unosio psihoaktivne supstance, nakon čega je i lišen slobode.\nPrevious Drama usred bijela dana na Grbavici: Razbojnik čekićem tukao ženu, spasio je stanar iz obližnje zgrade\nNext Svijet zanijemio: Otkriveni detalji tajne misije na Antarktiku! Evo šta je otkriveno 3 kilometra ispod leda – VIDEO


Home/Vesti • Računovodstvo / revizija /APR će obezbediti dostavljanje finansijskih izveštaja za male, srednje i velike preduzetnike u skladu sa mišljenjem Ministarstva finansija početkom marta\n18.02.2021.VestiRačunovodstvo / revizijaAPR, Preduzetnici, Finansijski izveštaji\nAgencija za privredne registre će obezbediti dostavljanje redovnih godišnjih finansijskih izveštaja za male, srednje i velike preduzetnike u skladu sa mišljenjem Ministarstva finansija (samo Bilans stanja i Bilans uspeha) po okončanju postupka prijema podataka za statističke potrebe za 2020. godinu, odnosno početkom marta.\nPodsećamo da je prošle nedelje Ministarstvo finansija odgovorilo na zahtev za mišljenje koje smo im dostavili i podržalo naš stav da svi preduzetnici za 2020. godinu dostavljaju samo Bilans stanja i Bilans uspeha (detaljnije možete čitati ovde).\nPreduzetnici koji su već dostavili redovni godišnji finansijski izveštaj koji sadrži širi set obrazaca imaju dve mogućnosti: da ne menjaju ništa ili da podnesu zahtev za odustanak od dela zahteva koji se odnosi na redovni godišnji finansijski izveštaj i kasnije dostave novi finansijski izveštaj koji čine samo Bilans stanja i Bilans uspeha.\nPreduzetnici koji žele da dostave samo Bilans stanja i Bilans uspeha treba do 1. marta da dostave samo Izveštaj za statističke potrebe, a posebno da dostave redovan finansijski izveštaj kada ta mogućnost bude obezbeđena početkom marta.\nPreduzetnici koji to žele moći će i dalje da dostave redovan godišnji finansijski izveštaj na širem setu obrazaca.\n„Agencija za privredne registre je dana 11.02.2021. godine dobila Mišljenje Ministarstva finansija br. 011-00-00100/2021-16 od 03.2.2021. godine, u kojem se navodi da redovni godišnji finansijski izveštaj preduzetnika za 2020. godinu (nezavisno od veličine u koju se preduzetnik razvrstao na osnovu podataka iz finansijskih izveštaja za 2019. godinu) čine Bilans stanja i Bilans uspeha. Ovo konkretno znači da na opisani način predmetne izveštaje mogu da dostave i preduzetnici koji primenjuju međunarodne računovodstvene standarde, bez obzira da li se radi o regulativi koja je opredeljena veličinom preduzetnika ili o „višoj“ regulativi koju je on sam odabrao da primenjuje.\nPreduzetnici koji su već dostavili redovni godišnji finansijski izveštaj koji sadrži širi set obrazaca, zajedno sa Podacima za statističke potrebe, mogu, ukoliko to žele, da na imejl adresu finizvestaji@apr.gov.rs podnesu zahtev za odustanak od dela zahteva koji se odnosi na redovni godišnji finansijski izveštaj, na osnovu kojeg će im biti omogućeno (nakon 1. marta) da dostave novi finansijski izveštaj koji čine samo Bilans stanja i Bilans uspeha.“


Beogradski glas (Beta) – Suđenje za paljenje kuće novinara portala Žig info Milana Jovanovića odloženo je danas za 12. decembar zbog bolesti i odsustva jednog od okrivljenih Igora Novakovića.\nKako navodi Udruženje novinara Srbije (UNS), sudija Slavko Žugić ocenio je da nije reč o nameri da se odugovlači s iznošenjem odbrane okrivljenih, s obzirom na to da je primio medicinsku dokumentaciju od Novakovićevog advokata Gorana Pejića, ali je poručio braniocima da im taj predmet bude prioritet i da ostale ostave po strani.\nJovanović je posle odloženog ročišta rekao da je „ubedjen da je reč o opstrukciji“.\n„Ovo će ići u nedogled. Postupci mogu da se razdvoje i da svako da izjavu u svoju odbranu. Dokle će sudija da dozvoli da se ovako ponašaju advokati, videćemo zajedno“, rekao je Jovanović.\nAdvokat Pejić, medjutim, rekao je na ročištu da odlaganje tog postupka nije posledica opstrukcije, jer nema razloga za to.\nZamenik javnog tužioca Predrag Milovanović predložio je da se današnje ročište održi, tako što bi ostali okrivljeni – bivši predsednik opštine Grocka Dragoljub Simonović, Vladimir Mihailović i Aleksandar Marinković izneli svoju odbranu, odnosno da se postupak odvoji od Igora Novakovića.\nJedan od branilaca Dragoljuba Simonovića Viktor Gostiljac o tom predlogu rekao je da zakonski nije moguć, kao i da niko neće imati štete od odlaganja sudjenja, jer je reč o slučaju u kojem su svi okrivljeni povezani.\nAdvokat Zora Dobričanin Nikodinović rekla je da je njen klijent Vladimir Mihailović spreman i da bi im značilo da se taj pretres održi, ali da Novaković trebalo da prisustvuje njegovom davanju izjave.\nOcenila je da bi održavanje današnjeg ročišta značilo „silovanje predmeta“, iako nema razloga za to.\nSledeće ročište biće održano u Palati pravde.\nNa prethodnom ročištu Dragoljub Simonović, koji je optužen da je podstrekivao paljenje kuće Milana Jovanovića, izjasnio se da se „apsolutno i u celosti“ ne oseća krivim po tačkama optužnice, kao i da ne pristaje na naknadu štete Jovanoviću.\nVladimir Mihailović, koga je prema optužnici Simonović podstrekivao da zapali automobil Jovanovića izjasnio se da „jeste počinio krivično delo“, ali ne u toj meri, kao što piše u optužnici.\nIgor Novaković, koga je Mihailović prema optužnici podstrekivao tako što mu je rekao da za njega ima posao, a koji je zatim angažovao Aleksandra Marinkovića rekavši mu adresu Milana Jovanovića na kojoj se nalazi automobil koji treba da bude zapaljen, rekao je da je u „odredjenom delu“ kriv.\nMilanu Jovanoviću u noći izmedju 11. i 12. decembra prošle godine oko 3.30 časova zapaljena je kuća u Vrčinu motolovljevim koktelom koji je napadač ubacio kroz razbijeni prozor garaže.\nJovanović je u tom trenutku bio sa suprugom u kući.\nOznakeDragoljub Simonović Milan Jovanović Naslovna-centar Naslovna-traka\n„Krušik“ prodavao oružje po povlašćenim cenama firmama bliskim SNS-u


Izvor: SrbijaDanas.com, 29.Mar.2020, 22:33 (ažurirano 02.Apr.2020.)\n- Svi preduzetnici, mikro i mala preduzeća, za tri meseca, makar kriza oko korone i ne trajala tri meseca, platićemo minimalac - najavio je večras predsednik Srbije Aleksandar Vučić.\n- Svakom frizeru, obućaru, pekaru..., svima zaposlenima u njihovom preduzeću. platićemo minimalac. Frizer sada ne može da zaradi, ali će imati da plati minimalac i sebi i svom zaposlenom.Želimo da pomognemo preduzetnicima da prežive, ali na to će moći da >> Pročitaj celu vest na sajtu SrbijaDanas.com << računaju samo oni koji nisu otpustili više od 10 odsto radnika.\n- Nisam dao da se povećaju plate do maksimuma. Imamo tri vrste finansiranja u budućnosti. I EU, i MMF su rekli da se zaboravi na deficit i javni dug, ali mi i o tome vodimo računa. Jedna vrsta finansiranja su unutrašnje budžetske rezerve, a njih ranije nisam hteo da dam. Hteo sam da dalje spuštamo granicu javnog duga. Da nije došlo do korone, te pare bi služile za više infrastrukturnih projekata.\nIzvor: B92, 29.Mar.2020\nPredsednik Srbije Aleksandar Vučić kaže da se ne plaši za domaću ekonomiju ni zbog koronavirusa jer se zemlja "spremala za nešto ovako"...Imali smo odlične mere uvedene uoči i tokom ove poslednje krize, rekao je Vučić, i naglasio da je reagovano prilagođavanjem referentne kamatne stope, kao...


Brojne inovacije na “Bobar Petrol” uz specijalan program za lojalne klijente – Srbija NAŠA Zemlja\nBrojne inovacije na “Bobar Petrol” uz specijalan program za lojalne klijente\nby srbijanasazemlja March 30, 2021, 3:04 pm 1.5k Views\nDirektor kompanije Nenad Bobar kaže da je nakon Apatina i Beške ovo treća u lancu benzinskih pumpi pomenute kompanije koja sve više širi svoje poslovanje i na područje trgovine naftnim derivatima. Građanima je na raspolaganju najkvalitetniji evrodizel, aditivirani dizel, benzin od 95 i od 98 oktana i TNG koji se trenutno mogu pronaći na našem tržištu, kao i bogat asortiman proizvoda iz domena autokozmetike i svih vrsta ulja i manjih rezervnih delova iz putničkog i teretnog programa.\nDodaje i da su vođeni iskustvom iz svojih predstavništava u Apatinu i Beški naučili da osluškuju potrebe potrošača te su odlučili da Novosađanima budu dostupni 24 sata dnevno, 365 dana u godini. Budući da se ’’Bobar Petrol’’ nalazi praktično na izlazu iz grada na saobraćajnici koja u jednom smeru vodi ka Bačkoj Palanki a u drugom ka Rumenki i autoputu Beograd – Novi Sad – Subotica, Ergarac kaže da su obezbedili dovoljno veliki prostor da mogu da usluže i velike teretne kamione, autobuse, pa čak i veća poljoprivredna vozila ukoliko za to bude potrebe.\nMenadžer novosadskog ’’Bobar Petrola’’ Mile Ergarac kaže da su vođeni iskustvom naučili da osluškuju potrebe potrošača, pa je pumpa u Prigrevici u ulici Apatinska broj 22 jedna od najsavremenijih u Srbiji. Ove tri pumpe pozicioniraju ih kao sve ozbiljnijeg takmaca u velikoj konkurenciji na polju trgovine naftnim derivatima.


Danski proizvođač igračaka Lego dobio je spor pred drugim najvišim evropskim sudom, vezan za obezbeđenje isključivih prava na dizajn šarenih plastičnih kocki za slaganje, koje su omiljene igračke milionima dece širom sveta.\nOpšti sud sa sedištem u Luksemburgu odbacio je ranije rešenje Zavoda za intelektualnu svojinu Evropske unije (EUIPO) iz 2019. godine, kojim se “drži strana” proizvođaču igračaka iz Nemačke.\nNemačka kompanija Delta sport handelskontora zahtevala je da se Lego dizajn kocki proglasi nevažećim, preneo je Rojters.\nPoznata firma iz Danske je na sudu zatražila osporavanje pomenutog rešenja, pa je luksembrška institucija saopštila da se ne slaže sa odredbama rešenja i ocenom Evropske agencije za zaštitu žigova.\n“EUIPO nije bio u pravu kada je proglasio nevažećim dizajn Lego kocki, nije ispitao relevantnost zahteva o izuzetku, i nije uzeo u obzir kompletne karakteristike izgleda kocki”, navodi se u obrazloženju sudija.\nNa odluku suda, moguće je uložiti žalbu Sudu pravde Evropske unije.


Kreće trka za mesto u Beloj kući: Poznat izborni kalendar - Report.rs\nKreće trka za mesto u Beloj kući: Poznat izborni kalendar\nBy Milos K. 09/08/2020 Najnovije, Svet, Vesti\nBirači u SAD 3. novembra odlučiće da li će republikancu Trampu dati još jedan četvorogodišnji mandat ili će ga zameniti demokrata Džo Bajden.\nSada poznati su važni datumi za predstojeće predsedničke izbore u Americi.\nKako je danas objavljeno, 29. septembra na Univerzitetu u Ohaju održaće se prva debata. Prvobitno je debata trebalo da bude održana na Univerzitetu “Notr Dam” u Indijani, ali se ova ustanova povukla zbog pandemije koronavirusa.\n7. oktobra biće održana debata potpredsedničkih kandidata, republikanca Majka Pensa i demokratskog kandidata Kemala Harisa. Debata će biti održana na Univerzitetu “Solt lejk siti” u Juti.\n15. oktobra održaće se druga predsednička debata u Umetničkom centru Adriane Aršt u Majamiju. Debata je takođe zbog koronavirusa premeštena u Majami jer je Univerzitet u Mičigenu odustao od organizacije.\n22. oktobra Na Univerzitetu u Nešvilu u državi Tenesi održaće se treća i poslednja debata.\nIzborni dan je 3. novembar.\nIpak, zbog epidemije koronavirusa, očekuje se da će veliki broj birača glasati putem pošte, te će se konačni rezultati čekati i do nekoliko dana, prenosi Rojters.\n14. decembra broje se glasovi Elektorskog koledža.\nPrema američkom sistemu, glasovi u svakoj državi pretvaraju se u glasove elektora, čiji broj zavisi od broja stanovnika te države. Kandidat koji dobije većinu od mogućih 538 elektorskih glasova, osvaja mesto predsednika.\n6. januara 2021. u 13 časova sastaće se Kongres u Vašingtonu kako bi prebrojao glasove elektora i problasio pobednika.\nInaoguracija predsednika održaće se 20. januara. Pobednik i njegov položiće zakletvu su zakletvu kao predsednik i potpredsednik američkog Kapitola u Vašingtonu.\nDonald Tramp Džo Bajden izbori SAD\nNjujork zabranio nošenje oružja na više javnih mesta


„To je potrebno kako bi se osiguralo da Evropska unija ostane najuspešniji projekat očuvanja mira u celom svetu“, poručila su dvojica zvaničnika u autorskom tekstu koji je objavljen u izdanju lista Danas od četvrtka.\n„Dana 27. avgusta ponovićemo svoju čvrstu privrženost evropskoj perspektivi svih zemalja Zapadnog Balkana i istaknuti svoju suštinsku podršku ovom regionu“, poručili su šefovi diplomatija Austrije i Nemačke.\n„Postignut je suštinski napredak koji se, međutim, ne sme smatrati zauvek garantovanim. Stabilnost u ovom regionu još uvek je na krhkim nogama i umnogome zavisi od Evropske unije“, ocenili su zvaničnici. Kurc i Štajnmajer smatraju da je perspektiva pristupanja Evropskoj uniji zasad jedini i najznačajniji podstrek za implementaciju strogih, ali preko potrebnih reformi, kao i za nastavak napora za pomirenje u regionu.\n„Naša privrženost datom obećanju da se Zapadnom Balkanu otvori evropska perspektiva ostaće ključ za očuvanje održive stabilnosti kao i za uspešno okončanje tranzicije političkih i ekonomskih sistema i društava u regionu. Strateški interes Evropske unije je da u zemljama Zapadnog Balkana vladaju mir, stabilnost i demokratija“, poručila su dvojica diplomata.


PRVE DUGOROČNE KORPORATIVNE OBVEZNICE NA SRPSKOM TRŽIŠTU KAPITALA\nKompanija Telefonija, Beograd, emitovala je prve dugoročne kompanijske obveznice na srpskom tržištu kapitala u vrednosti 50 miliona dinara ili oko pola miliona evra. Ukupno je izdato 5.000 hartija, svaka nominalne vrednosti 10.000 dinara, a rok dospeća je četiri godine.\nEmisija ovih obveznica bila je za poznatog kupca, osiguravajuću kuću „Viner štediše“, a sredstva dobijena ovom emisijom namenjena su finansiranju razvoja i izgradnji gasovodne mreže kao i za unapređenje kapaciteta internet servisa. Generalni direktor Telefonije, Predrag Sofrenović je rekao da je naredni korak emitovanje otvorene emisije obveznica, kao i da se planira još zatvorenih emisija za druge osiguravajuće kuće.\nPredsednik Komisije za hartije od vrednosti, Milko Štimac, ovim povodom je izjavio da je potez Telefonije hrabar, jer je to prvo emitovanje dugoročnih koorporativnih obveznica na srpskom tržištu. Takođe, izrazio je očekivanje da će i druge kompanije slediti primer Telefonije i učiniti da emisija obveznica ne bude samo alternativni izvor finansiranja.


APATINSKI PROSVETARI NEĆE OBUSTAVITI NASTAVU - Radio Dunav\nAPATINSKI PROSVETARI NEĆE OBUSTAVITI NASTAVU\nPosle četiri nedelje skraćenih časova u osnovnim i srednjim školama, četiri reprezentativna sindikata zaposlenih u prosveti najavili su da radikalizuju štrajk jednodnevnom obustavom rada 22. decembra. Oni su najavili i protestni skup ispred Vlade Srbije i Ministarstva prosvete, a ukoliko ni to ne urodi plodom – nastavnici neće završiti prvo polugodište. To praktično znači da đacima neće biti zaključene ocene, niti će biti podeljene knjižice.\nIz OŠ „Žarko Zrenjanin“iz Apatina poručuju da će u ovoj školi nastava biti održana u režimu skraćenih časova te da oni neće obustavljati rad.\n-U našoj školi će časovi biti održani redovno, odnosno skraćeno, nema prekida nastave.Mislim da će i druge škole na teritoriji Vojvodine postupiti ovako.To ne znači da smo odustali od zahteva ili da ne podržavamo kolege koje su sutra ispred Vlade.Najbitnije je da deci omogućimo završetak prvog polugodišta, kaže za naš radio Nada Zdravković direktorica OŠ Žarko Zrenjanin iz Apatina.\nPo objašnjenju predsednika Unije sindikata prosvetnih radnika Dragana Matijevića, 22. decembar je izabran jer tada prosvetni radnici primaju plate, a sve ovo se može izbeći samo ukoliko se potpiše dogovor sa predstavnicima ministarstava prosvete, finansija i rada.\nTagged APATINSKI PROSVETARI NADA ZDRAVKOVIĆ NASTAVE OBUSTAVA ŠTRAJK PROSVETNIH RADNIKA


U NOVOM PAZARU ODRŽANE PREDSTAVE „PAŽLJIVKOVA PRAVILA U SAOBRAĆAJU“ ZA DECU, TRIBINE ZA MLADE I SASTANAK SA SAVETOM ZA BEZBEDNOST SAOBRAĆAJA\nPredstavnici Agencije za bezbednost saobraćaja u saradnji sa lokalnim Savetom realizovali su 14. novembra u Novom Pazaru tri edukativne predstave za decu, dve tribine za mlade i sastanak sa članovima Saveta za bezbednost saobraćaja.\nPodizanje nivoa svesti o bezbednosti svih kategorija učesnika u saobraćaju i ukazivanje na važnost odgovornog ponašanja bili su ciljevi i ove aktivnosti Agencije.\nZona bezbednosti koju je organizovala Agencija privukla je više od 1.000 posetilaca. Oni su na zabavan način edukovani da budu bezbedni u saobraćaju. Svi posetioci dobili su prigodne poklone: majice, šolje, bedževe, narukvice, termose, priveske, vrećice, maske sa prepoznatljivim vizualima kampanje.\nSa posetiocima pagode diskutovalo se o značaju vezivanja pojasa, štetnosti upotrebe mobilnog telefona tokom vožnje, opasnostima koje donosi brza i vožnja pod dejstvom alkohola, ali i o iskustvima koja su posetioci događaja imali u vezi sa saobraćajem.\nKroz pesmu i igru, onako kako je deci najzanimljivije, drug Pažljivko učio je mališane kako da se ponašaju u saobraćaju. Poruka predstave “Svi smo mi Pažljivko” je da se sva deca osamostale u saobraćaju, da budu bezbedna na putu od škole do kuće i u svakodnevnim situacijama. Predstavi je prisustvovalo oko 1500 đaka prvaka. Agencija za bezbednost saobraćaja svim mališanima podelila je retroreflektujuće trakice, čija je uloga da poveća vidljivost dece u saobraćaju, a učiteljima CD sa animiranim filmovima i pesmama Pažljivka.\nU cilju povećanja svesti mladih o važnosti bezbedne i sigurne vožnje, održane su edukativne tribine namenjene mladima. Na tribinama organizovanim u srednjoj Tehničkoj školi i na Državnom univerzitetu , prisutnima su se obratili Duško Pešić, iz Agencije za bezbednost saobraćaja, kao i zaštitno lice Slaviša Savić, koji je prenošenjem svoje životne priče, odnosno saobraćajne nezgode koju je doživeo upravljajući motociklom, ukazao mladima na neophodnost savesnog ponašanja pre nego što bilo ko od njih zauzme poziciju vozača. Tribinima je prisustvovalo više od 350 učenika, kojima su podeljeni promotivno – edukativni materijali (majice, torbe za patike, , narukvice, bedževi, privesci, šolje) sa porukama kampanje “UM NA DRUM“.\nPredstavnici Agencije za bezbednost saobraćaja Republike Srbije u saradnji sa Savetom za bezbednost saobraćaja Novog Pazara održali su sastanak povodom mera koje se primenjuju u cilju unapređenja bezbednosti svih učesnika u saobraćaju u toj opštini. Jedna od tema održanog sastanka je i analiza stanja bezbednosti saobraćaja na teritoriji opštine Novi Pazar koju su predstavili predstavnici Agencije. Sastanku je prisustvovao i gradonačelnik Novog Pazara Nihat Biševac koji je prepoznao ključne probleme i dao svoj lični doprinos i stav po pitanju realizacije budućih aktivnosti i pokazao na spremnost za saradnju u budućem periodu.


Tači: Više puta sam se susreo sa Vučićem na sastancima koji nisu bili javni. U Vatikanu, Njujorku, Beču... - Balkanska\n“Nekoliko puta sam susreo predsednika Vučića izvan kamera u Briselu, u hodnicima i hodniku… Sreo sam se u Vatikanu, u određenim trenucima kada je bio na različitim ceremonijama, susreli smo se u Parizu kada smo bili na međunarodnoj mirovnoj konferenciji, a takođe i u Beču smo se sreli, sreli smo se i u Njujorku”, kazao je Tači za Radio televiziju Albanije.\nTači je rekao da su se susreli na sastancima različitih lidera gde su otvoreno razgovarali “bez kamera”, o događajima u regionu i na Zapadnom Balkanu.\n“Ja sam u njegovom prisustvu, čak i u prisustvu međunarodnih partnera rekao da sporazum ima smisla za Kosovo samo ako se zaključi uz uzajamno priznavanje i Kosovo se učlani u UN. Za takvu stvar sam spreman da uključim sav svoj ljudski, nacionalni i politički kapital da postignem takav dogovor”, kazao je Tači.\n“To sam prevazišao pre dosta vremena”, kazao je kosovski predsednik i dodao da neće prihvatiti nikakav sporazum koji ne jamči obostrano priznanje i članstvo u UN.\n“Kosovo i SAD dele zajedničke vrednosti, principe i ciljeve. U ovom slučaju naš je zajednički cilj da radimo za mir i održivu stabilnost na Kosovu i regionu, kao preduslov za prosperitet naše zemlje. Ključ za mir je postizanje mirovnog, sveobuhvatnog i konačnog sporazuma između Kosova i Srbije”, rekao je kosovski predsednik.\n“Partnerstvo i prijateljstvo sa SAD je od životnog značaja za Kosovo. Kosovo je stiglo tako daleko zahvaljujući svestranoj podršci SAD”, kazao je Tači.\nU pismu se izražava neverica zbog “olake” odluke Kosova da “ignoriše savete” SAD i upozorava Vlada Kosova da dok ne suspenduje odluke o taksama ne može da očekuje da se odnosi Kosova i SAD “vrate na prethodan, zavidan nivo”.


Tužilaštvo BH: Zahtjev za izručenje Kosa\nTužilaštvo BiH uputilo je Ministarstvu pravde BiH zahtjev za izručenje Franca Kosa , osumnjičenog da je počinio krivično djelo genocida u Srebrenici.\nNakon što je potvrđena informacija da je na graničnom prijelazu Bajakovo , po potjernici raspisanoj na zahtjev Tužilaštva BiH, Kos uhapšen, tužilac Posebnog odjela za ratne zločine Tužilaštva BiH uputio je u proceduru zahtjev za izručenje osumnjičenog pravosuđu BiH.\nZahtjev je danas oko 12.00 sati upućen Ministarstvu pravde BiH, u dalju proceduru i dostavljanje pravosudnim organima Republike Hrvatske.\nFranc Kos, rođen 16. jula 1966. godine u Celju, pod istragom je Tužilaštva BiH i osumnjičen je da je kao bivši pripadnik 10. diverzantskog odreda Vojske Republike Srpske sudjelovao u ubistvima bošnjačkih muškaraca i dječaka, nakon pada Zaštićene zone Srebrenica, u julu 1995. godine.\nFranc Kos, zvani "Slovenac", u bjekstvu je bio oko dva mjeseca, nakon što su po nalogu Tužilaštva BiH uhapšena trojica bivših pripadnika 10. diverzantskog odreda osumnjičena za krivično djelo genocida u Srebrenici, saopćeno je iz Tužilaštva BiH.


Njeguš napustio FKNP "privatni planovi su razlog"\nNaslovna Fudbal FK NOVI PAZAR Njeguš napustio FKNP “privatni planovi su razlog”\nFudbalFK NOVI PAZARSportVijesti\nNjeguš napustio FKNP “privatni planovi su razlog”\nOd Redakcija - 19. Juna 2014. 0 66 Podeli na Fejsbuku\ntweet Novi Pazar – Fudbalski klub Novi Pazar i trener Zoran Njeguš sporazumno su raskinuli saradnju.\n“Njeguš je ostavku obrazložio privatnim planovima koji ga odvaju od Srbije. Već danas predsednik Nedžad Dragolovčanin doneće odluku ko su kandidati za novog trenera i sa kim će se pregovarati”, rekao je Tanjugu gerenalni sekretar Pazaraca Redžep Korać.\nPrethodnih dana kao glavni kandidat za novog trenera figurirao je Miroslav Ćiro Blažević, ali je on izjavio da ta opcija trenutno nije realna.\nNjeguš je prošle sezone sa Novim Pazarom zauzeo šesto mesto u Superligi Srbije, a prethodno je trenirao Slobodu iz Užica, Javor, Spartak i Borac iz Čačka.\nKao igrač bio je član Slobode, Crvene zvezde, madridskog Atletika i Sevilje. Za državni tim odigrao je sedam utakmica.\nKLJUČNE REČIFK Novi Pazarnjegustrenerzoran PODELI\ntweet Prethodni tekstNigerija: Četrdeset nastradalih u brodolomuSledeći tekstDUNJA ILIĆ: Kako sam primila islam Redakcija\tPOVEZANE OBJAVEVIŠE OD AUTORA\nAtletika Simovićka: Oboriću lični rekord u Londonu Atletika (VIDEO) Zuković: Imamo novu Ivanu Španović Vijesti Skoplje / Nepoznata bolest se širi regionom, dvoje preminulih, zaraženi izolovani POSTAVI ODGOVOR Odustani od odgovora\tPlease enter your comment!


FoNet portal :: Pretraga / tagId=39983\nTag: izjave, Pogodaka: 9\nBez neodmerenih izjava\nRadna grupa za bezbednost i zaštitu novinara pozvala je danas sve učesnike u javnom prostoru da vode računa o svakoj izgovorenoj reči, navodeći da bi političari trebalo da se uzdrže od bilo kakvih neodmerenih izjava koje mogu imati posledice na sveukupnu atmosferu u društvu, saopštila je Vlada.\nRazgovor zbog Milanovića\nAmbasador Hrvatske u Austriji Danijel Glunčić je zbog izjava hrvatskog predsednika Zorana Milanovića o epidemijskim merama u Austriji, bio na razgovoru u Ministarstvu spoljnih poslova u Beču, ali je odbio da komentariše sadržaj razgovora, prenela je Hina.\nOsuda Trifunovićeve izjave\nMinistarka kulture i informisanja Maja Gojković je osudila uvrede koje je Sergej Trifunović na društvenim mrežama uputio predsedniku Srbije Aleksandru Vučiću i njegovoj majci, saopšteno je danas iz njenog kabineta.\nBez izjava za medije\nPredsednik Crne Gore Milo Đukanović razgovarao je danas u Podgorici sa zamenikom pomoćnika američkog državnog sekretara za Evropu i Evroaziju Gabrijelom Eskobarom, a prema najavama neće biti obraćanja medijima.\nEU zabrinuta zbog Dodika\nHrvatski premijer Andrej Plenković izjavio je danas u Briselu da se u Evropskoj uniji s neodobravanjem i oprezom prate izjave srpskog člana predsedništva BiH Milorada Dodik\nVučić da se ogradi od Vulina\nMinistarka spoljnih poslova Bosne i Hercegovine Bisera Turković izjavila je danas da očekuje da se predsednik Srbije Aleksandar Vučić ogradi od izjava ministra unutrašnjih poslova Aleksandra Vulina o "ujedinjenu srpskog sveta".\nEvropske integracije regiona, uključujući i Srbiju, sve više podsećaju na roman i film "Veridba je dugo trajala", izjavila je FoNetu novinarka Danasa Marija Stojanović, koja u spoljnopolitičkom kursu zvaničnog Beograda primećuje nedoslednost, protivrečnost i prećutkivanje.\nTo je zastrašivanje svedoka\nTo je na neki način zastrašivanje svedoka, izjavio je direktor Fonda za humanitarno pravo Kosova Bekim Bljakaj, za portal Kosovo onlajn, povodom dostavljanja Organizaciji veterana OVK dosijea sa imenima i izjavama svedoka saslušanih pred Specijalizovanim tužilaštvom u Hagu.


SENZACIJA IZ RUSIJE; I BOSNA I HERCEGOVINA MOŽE BITI PO NEČEMU PRVA: 'Bosnalijekov' lijek najprodavaniji na ruskom tržištu… | Krupljani.BA\n“Za nas ovakvi podaci nisu iznenađujući, jer već godinama gradimo poziciju na izuzetno zahtjevnom ruskom tržištu, gdje je konkurencija ogromna. Prema preliminarnim podacima, u septembru je u Rusiji prodano čak 1.630.000 kutija Lysobacta®, što je apsolutni rekord. Ovakvi rezultati ostvareni su u konkurenciji najvećih svjetskih proizvođača, jer velika tržišta, poput ruskog, izazovna su i zanimljiva svim farmaceutskim kompanijama. Ono što je naš cilj da i na ostalim tržištima Lysobact® ostvari ovako ubjedljiv rezultat prodaje, jer ovi podaci govore u našu korist. Rusija je izuzetno moćno tržište kada je riječ o svim mogućim preparatima za tretiranje ove indikacije, i u masi tih proizvoda naš Lysobact® je apsolutni favorit, što jasno govori o izvrsnosti preparata iz linije Lysobact®” izjavio je direktor društva Nedim Uzunović, komentirajući istraživanje Pharma DATA-e.


Zemlje KVINTE neće posredovati u formiranju Vlade Kosova\nMandatar za sastav nove Vlade Kosova Albin Kurti\nAmbasade država KVINTE na Kosovu saopštile su da se “neće baviti posredovanjem” u procesu formiranja vlade na Kosovu. Ambasade Francuske, Nemačke, Italije, Velike Britanije i SAD-a razjasnile su svoj stav u vezi procesa formiranja vlade na Kosovu a “u svetlu nedavnih spekulacija”.\n“Nećemo se baviti posredovanjem. Ohrabrujemo sve političke aktere na Kosovu da se fokusiraju na težnje naroda Kosova”, navodi se u saopštenju.\nTakođe se citira i njihova izjava od 30. avgusta 2019, u kojoj stoji da: „Svaka sugestija da naše vlade podržavaju određenu stranku ili kandidata na izborima je netačna ... odgovornost za budućnost Kosova, za kosovske lidere i za samo Kosovo leži samo na vama, na narod Kosova“.\nUsledilo je saopštenje i pokreta Samoopredeljenje u kom se navodi da se na ambasadore ni jednom nije gledalo kao na posredenike, već samo na kao eventualnu pomoć "za šta su i sami izrazili spremnost".\nPokret Samoopredeljenje, pobednik prošlogodišnjih parlamentarnih izbora, je dan ranije saopštio, posle još jednog neuspešnog sastanka sa Demokratskim savezom Kosova (DSK) o formiranju vlade, da su se dve strane složile da se sastanu sa ambasadorima država Kvinte.\nOve dve partije mesecima vode pregovore o postizanju sporazuma o zajedničkoj vladi. Ni sastanak u ponedeljak uveče nije rezultovao dogovorom.\nMandatar buduće vlade, lider pokreta Samoopredejenje Aljbin Kurti (Albin Kurti), trebalo bi da sledeće nedelje predstavi Skupštini Kosova sastav nove vlade.\nPotpredsednik Demokratskog saveza Kosova Agim Veljiu (Agim Veliu) izjavio je u ponedeljak da ta partija i dalje zahteva poziciju predsednika Skupštine kao i pet ministarstva i obećane glasove za predsednika države 2021.\nIz Samoopredeljenja protive se da ustupe poziciju predsednika Skupštine a na kojoj je već izabran njihov poslanik Gljauk Konjufca (Glauk Konjufca).


Sportske.net - Sedam neporaženih ekipa u Evropi, srpski tim među njima!\nSedam neporaženih ekipa u Evropi, srpski tim među njima!\nKada posmatramo prve i druge stepene takmičenja u nacionalnim šampionatima širom kontinenta, postoji svega sedam neporaženih timova. Jedan od njih dolazi iz Srbije.\nGledajući sve ekipe u prva dva stepena takmičenja u Evropi (ne gledajući šampionate država koje geografski ne pripadaju ovom kontinentu kao što su Kazahstan, Azerbejdžan, Izrael i drugi, a koji igraju evropska takmičenja) došli smo do podatka da samo 7 ekipa ne zna za poraz ove sezone.\nNaravno, treba isključiti i šampionate koje traju od početka do kraja kalendarske godine, kao što su Island, zemlje Skandinavije, Estonija, R. Irska.\nSedam pomenutih timova su Dinamo iz Zagreba, Terbuni Tuke iz Albanije, Iraklis u Grčkoj, Hibernians sa Malte, Dinamo iz Kijeva, Nju Seints iz velškog šampionata i Javor iz Ivanjice.\nEkipa Terbuni Puke takmiči se u albanskoj drugoj ligi i ove sezone u 12 utakmica ima 10 pobeda i 2 nerešena rezultata uz svega 6 primljenih golova. Ove sezone se očekivalo da u hrvatskom šampionatu bude koliko-toliko zanimljivije kada je šampionka trka u pitanju, ali Dinamo iz Zagreba nema milosti. Očekivalo se od Rijeke i Hajduka da budu jači protivnici u borbi za titulu, ali Dinamo već sada ima sasvim solidnu razliku uz 15 pobeda i 4 nerešena rezultata, bez ijednog poraza.\nIraklis je u grčkoj drugoj ligi apsolutni favorit da se vrati u najjači stepen takmičenja pošto u 14 mečeva imaju 11 pobeda i niti jedan poraz. Na Malti Hibernians je već šampion, imaju 14 bodova prednosti uz skor 18 - 3 - 0.\nDinamo iz Kijeva bi mogao da vrati primat u Ukrajini pošto imaju 5 bodova prednosti u odnosu na prvog pratioca i najvećeg rivala, Šahtjor, a skor im je 11 - 3 - 0. U Velsu, Nju Seintsi su favoriti za titulu, imaju skor 18 - 5 - 0, uz gol razliku 70:16, a sa ove dve ekipe se ne zatvara krug neporaženih u Evropi.\nKrug zatvara Javor iz Ivanjice, ekipa od koje se nije očekivalo da prethodne sezone ispadnu iz najjačeg ranga takmičenja, ali su svakako ekipa od koje se očekuje da se ubrzo vrati na najjaču scenu srpskog fudbala, kakav god on bio.\nOve sezone Javor ne zna za poraz (8 pobeda i 7 nerešenih rezultata), ali će ipak morati da se namuči kako bi se vratio u JSL. Radnik iz Surdulice ima finansijskih sredstava da mu parira ove sezone, imaju samo bod manje od vodećeg Javora, dok se u poslednjih nekoliko kola jesenjeg dela u trku uključio i Proleter sa 4 boda manje.\nIpak, ako imamo u vidu da trener Slavenko Kuzeljević u suštini nije promenio ekipu u odnosu na prvi deo sezone, onda je za očekivati da se uz pomoć povratnika koji su veći deo sezone bili povređeni, Stojakovićem i Miloškovićem, izbori plasman u JSL. Pored njih, za prvi tim konkuriše i Mićanović, momak koji ipak nije prošao probu u Arsenalu. Takođe, ekipu je pojačao nekadašnji fudbaler Metalca i Radničkog iz Kragujevca, Srđan Simović, pa se Javor sa razlogom postavlja kao prvi favorit Prve Lige Srbije.\nDa dodamo još da ova serija Javora malo podseća i na nenadmašnu seriju 37 ligaških utakmica bez poraza, kada su u sezoni 2007/08 uspeli da se plasiraju u najjači rang takmičenja uz skor od 18 pobeda i 16 nerešenih, a izgubili su tek u četvrtom kolu naredne sezone od Banata rezultatom 2:0, iako su prethodno pobedili Crvenu Zvezdu na Marakani i Vojvodinu. Te sezone 2007/08 su igrali i u kupu gde su ispali na penale od OFK Beograda.\nTada je ekipu vodio Radovan Ćurčić.\nlele, vest a da nema bg blizanaca, pa zato nam se mecava nocas sprema...:)


PODACI MINISTARSTVA: Suficit budžeta u oktobru 2,8 miliona € – Portal Luca\nPODACI MINISTARSTVA: Suficit budžeta u oktobru 2,8 miliona €\nDeficit budžeta je za prvih deset mjeseci ove godine smanjen na 61,8 miliona eura ili 1,3 odsto bruto domaćeg proizvoda (BDP), dok je u oktobru ostvaren suficit od 2,8 miliona eura , pokazuju podaci Ministarstva finansija i socijalnog staranja\nIz Ministarstva su kazali da je od januara do kraja oktobra ove godine deficit budžeta manji 119,2 miliona eura ili 65,8 odsto od planiranog.\n„U odnosu na isti period prošle godine, deficit je manji 322,2 miliona ili 83,9 odsto“, navodi se u saopštenju.\nIz Minstarstva su kazali da je suficit budžeta u oktobru ove godine iznosio 2,8 miliona eura, što je zabilježeno nakon suficita tri mjeseca zaredom – jun, jul i avgust, kao i primarno ostvarenog u septembru.\n“U oktobru 2019. godine, koja je bila rekordna po prihodima od turizma, zabilježen je deficit od 22,6 miliona eura, dok je u istom mjesecu prošle godine ostvaren deficit od 51,1 milion eura“, precizirali su iz Ministarstva.\nIz tog Vladinog resora su objasnili da je snažan oporavak ekonomske aktivnosti, predvođen uspješnom ljetnjom turističkom sezonom, doprinio poboljšanju naplate budžetskih prihoda, uz smanjenje godišnjih takozvanih „neproduktivnih rashoda“.\n„Prihodi budžeta za deset mjeseci ove godine su iznad plana, što još jednom ukazuje na uspješnost planiranja prihoda u uslovima kada i dalje postoji ekonomska neizvjesnost usljed pandemije koronavirusa“, dodaje se u saopštenju.\nTakođe, tekući izdaci budžeta manji su 45,8 miliona eura ili 6,3 odsto u odnosu na planirane.\nPrema podacima Ministarstva, prihodi budžeta su u periodu januar – oktobar ove godine iznosili 1,5 milijardi eura ili 30,8 odsto BDP-a, što je u odnosu na uporedni period prošle godine više 201,2 miliona ili 15,4 odsto, a u odnosu na plan 2,3 miliona ili 0,2 odsto.\n„Najbolji indikator oporavka ekonomske aktivnosti nakon zabilježenog pada od preko 15 odsto u prošloj godini jesu prihodi od poreza na dodatu vrijednost (PDV) koji su iznad planiranih za 46,7 miliona ili 9,1 odsto, dok su u odnosu na uporedni period prošle godine veći 120,6 miliona ili 27,5 odsto“, precizirali su iz Minstarstva.\nDobroj naplati po ovom osnovu doprinijelo je i sprovođenje elektronske fiskalizacije poreskih registar kasa.\n„Uprkos činjenici da još nijesu usvojena predložena zakonska rješenja koja su predviđala povećanje akciza na pojedine akcizne proizvode, a koja su u skupštinskoj proceduri od sredine maja, prihodi od akciza nastavljaju da bilježe rast u odnosu na planirane i to za 5,1 milion eura ili 2,5 odsto“, navodi se u saopštenju.\nU poređenju sa istim periodom prošle godine, naplata akciza je veća 34,7 miliona eura ili 20,4 odsto.\nIz Ministaratva su dodali da su prihodi po osnovu poreza na dobit pravnih lica već premašili plan za cijelu godinu, što je indikator visokog stepena poreske discipline, čak i kada se poslovanje odvijalo u uslovima pandemije.\nPrihodi od poreza na dohodak niži su u odnosu na plan u iznosu od 20,1 milion eura ili 17,2 odsto, kao rezultat planiranih, a nerealizovanih efekata izmjena i dopuna Zakona o porezu na dohodak fizičkih lica, zbog neusvojenog Predloga zakona o poreskoj administraciji, kojim je trebalo da budu stvorene pretpostavke za ubiranje prihoda po osnovu oporezivanja neprijavljenih prihoda, a koji je u skupštinskoj proceduri od sredine maja.\n„U odnosu na isti period prošle godine, prihodi od poreza na dohodak su veći pet miliona eura ili 5,4 odsto“, naveli su iz Ministarstva.\nPrihodi budžeta u oktobru ove godine iznosili su 160 miliona eura, što je više 22,6 miliona ili 16,5 odsto u odnosu na isti mjesec prošle godine.\nOstvarena naplata u oktobru je i iznad oktobra 2019. godine, za 3,4 miliona eura ili 2,2 odsto.\nIz Ministarstva su saopštili da su izdaci budžeta u periodu januar – oktobar ove godine iznosili skoro 1,57 milijardi eura ili 32,1 odsto procijenjenog BDP-a i u odnosu na planirane manji su 116,8 miliona ili 6,9 odsto, dok su u odnosu na isti period prošle godine manji 120,9 miliona ili 7,2 odsto.\n„Zabilježeno je niže ostvarenje kod gotovo svih kategorija izdataka u odnosu na planirane“, naveli su iz Ministarstva.\nU strukturi budžetskih izdataka, tekući izdaci ostvareni su na nivou od 676,9 miliona eura i manji su 45,8 miliona ili 6,3 odsto u odnosu na planirane.\nU poređenju sa istim periodom prošle godine, tekući izdaci su manji 14,8 miliona eura ili 2,1 odsto.\nPrema podacima Ministarstva, kapitalni izdaci su realizovani u iznosu od 128,2 milioan eura, što je 59,2 miliona ili 31,6 odsto manje od planiranih, dok su u odnosu na izvršenje u istom periodu prošle godine manji 49,3 miliona ili 27,8 odsto.\n„Ostvarenje ove kategorije izdataka značajno je uvećano u septembru i oktobru shodno poboljšanoj dinamici izvođenja radova, što se očekuje i u predstojećem periodu, posebno imajući u vidu rokove za završetak izgradnje prioritetne dionice auto-puta“, objasnili su iz Ministarstva.\nU poređenju sa prošlom godinom, veće ostvarenje izdataka zabilježeno je kod kategorija bruto zarada i doprinosa na teret poslodavca u iznosu od 31,8 milion eura ili 7,7 odsto, usljed povećanja zarada u sektorima zdravstva i prosvjete, kao i različitog tretmana fonda bruto zarada Univerziteta Crne Gore tokom prošle godine u odnosu na period privremenog finansiranja tokom ove.\nVeće ostvarenje izdataka zabilježeno je i kod otplate obaveza iz prethodnog perioda kao rezultat prinudne naplate po osnovu duga Montenegro Airlinesa prema Aerodromima Crne Gore, kao i otplate garancija usljed izvršenih obaveza po osnovu aktivirane garancije po kreditu kineske Exim banke, za brodove Crnogorske i Barske plovidbe.


Informacije za državljane Crne Gore\nS obzirom na aktuelnu situaciju sa virusom Covid-19, mnoge zemlje uvele su restrikcije za ulazak crnogorskih državljana.\nDonosimo Vam informacije u koje zemlje i pod kojim uslovima je dozvoljeno putovanje naših državljana:\nSrbija, Albanija, Bosna i Hercegovina, Kosovo:\nDržavljanima Crne Gore za ulazak u Srbiju, osim važećih dokumenata nisu obavezni Covid-19 testovi.\nUkoliko se u neku od navedenih zemalja zadržavaju duže od 48h, za povratak u Crnu Goru neophodan je važeći PCR test.\nDržavljanima Crne Gore za ulazak u Republiku Tursku i boravak do 90 dana u periodu od 180 dana, računajući od datuma prvog ulaska, nije potrebna viza ali je obavezan negativan PCR test, ne stariji od 72h, kao i popunjen formular koji vlastima Turske najavljuje putovanje u tu zemlju.\nSAD- crnogorski državljani mogu putovati u SAD, potreban je negativan test ( pcr, antigen-rapid ) urađen najkasnije 3 dana prije zakazanog leta.\nTest se neće tražiti od putnika mlađih od 2 godine kao ni od putnika koji su prebolovali virus corona u poslednjih 90 dana i koji imaju potvrdu od ljekara da su potpuno zdravi i da mogu putovati.\nKuba- Moguće je putovanje međutim neophodno je uraditi PCR test u roku od 72 sata od dolaska na Kubu, zatim biti u karantinu u nekom hotelu koji je odobren od strane njihove Vlade 5 dana o sopstvenom trošku i nakon toga se opet testirati.\nKina- Putovanje je moguće u slučaju da putnik posjeduje validnu vizu koja je izdata nakon 28.marta 2020.godine, ukoliko putnik posjeduje diplomatsku, uslužnu il C vizu i ukoliko putnik posjeduje validnu boravišnu dozvolu zbog posla, ličnih razloga i ujedinjenja. Takođe, obavezan je karantin od 14 dana o trošku putnika.\nUkrajina- Putovanja u Ukrajinu su moguća, potreban je negativan PCR test , ne stariji od 72 sata.\nEmirati- Putnici iz Crne Gore koji idu u Dubai moraju imati 2 PCR testa negativna, jedan urađen najkasnije 96 sati prije leta a drugi po dolasku u Dubai.\nSvi putnici iz Crne Gore koji dolaze u Abu Dhabi se moraju izolovati 10 dana\nUK- crnogorskim državljanima je dozvoljeno putovanje u UK međutim obavezan je karantin od 10 dana i potreban je negativan test.\nEgipat-Putovanja su dozvoljena, potreban je negativan PCR test ne stariji od 72 sata. Test nije potreban za putnike koji su samo u tranzitu kao ni za mlađe od 6 godina.\n*Navedeni podatci su informativnog karaktera.\nSvi državljani Crne Gore, prije putovanja, dužni su se informisati u ambasadama/konzulatima zemalja u koje putuju, ili Ministarstvu vanjskih poslova Crne Gore.


Air Serbia proslavila je svoj prvi rođendan | Play Travel\nAir Serbia proslavila je svoj prvi rođendan\nAvio kompanija Air Serbia proslavila je svoj prvi rođendan, uz poklone svojim putnicima u vidu promotivne akcije i uz nove planove za još uspešnije poslovanje.\nAir Serbia posle rođendana ulazi u novu, drugu fazu razvoja, koja osim zemalja Balkana uključuje i zemlje Evrope i Severne Amerike kao nova tržišta.\nIzvršni direktor, Dane Kondić, dao je izjavu kojom potvrđuje namere avio kompanije za širenje na nova tržišta van regiona. U okruženju je Air Serbia tokom protekle godine uspela da zauzme određenu poziciju, ali da bi se ostvario biznis plan, neophodno je ojačati poziciju Air Serbije na evropskom tržištu. Izvršni direktor je još napomenuo da će se u narednom periodu staviti akcenat na multimedijalnu kampanju Air Serbie koja će biti prezentovana na regionu Balkana, u Rusiju, Poljskoj, Nemačkoj, Francuskoj, italiji, Švedskoj, Danskoj. Švajcarskoj i Austriji kako bi se postigla globalna prepoznatljivost brenda i njegovog proizvoda, uz objašnjenje da nije dovoljno imati dobro pokrivenu mrežu letova ako putnici ne prepoznaju brend i ne znaju gde sve letite.\nTakođe, dobre vesti dolaze i u vezi sa prekookeanskim letovima, do New Yorka i Toronta, koji postaju sve izvesniji, i najavljuju se za kraj 2015. godine. Po rečima predsednika kompanije Air Serbia, direktni letovi do Amerike i Kande, nam donose mnogo dobrih vesti kako za samo avio kompaniju tako i za celokupnu ekonomiju.\nPotvrde o planovima za novu fazu razvoja kompanije Air Serbia dolaze i od direktora aerodroma u regionu, koji potvrđuju povećanje planiranog broja letova tokom naeredne sezone. Po rečima predsednika avio kompanije Air Serbia u narednom periodu, možemo očekivati dupliranje letova ka svim aerodromima u okviru bivše Jugoslavije, uz nove letove do Zagreba i Prištine koji će početi da saobraćaju uskoro.\nAir Serbia jubilej letovi do Amerike letovi do Kanade


Mallorca - Rayo Vallecano, Fudbal - Predlog tip - 15/05 2022\nNedelja, 15/05 - Fudbal, Španija, La Liga\n15/05Mallorca vs Rayo Vallecano1X2tip: 1\nU nedelju je na programu gotovo kompletno 37. kolo španske La Lige, a za vas smo ovog puta analizirali duel između Majorke i Rajo Valjekana. Meč između ove dve ekipe je zakazan za 18 časova i 30 minuta.\nKako sada stvari stoje vrlo lako se može desiti da fudbalere Majorke naredne sezone nažalost gledamo u Segundi, pošto se ova simpatična ekipa trenutno nalazi na osamnaestom mestu na tabeli koje je ujedno i poslednje koje na kraju prvenstva znači selidbu u niži rang.\nU prošlom kolu je osamnaestoplasirani tim na tabeli odigrao jedan dosta dobar meč na gostovanju kod Sevilje i uspeo da izvuče bod u Andaluziji, pošto je na kraju taj duel završen bez golova.\nŠto se tiče partija na domaćem terenu, do sada je Majorka ostvarila po šest trijumfa, pobeda i poraza.\nPamtimo svi onaj fenomenalan početak Rajo Valjekana, i ne treba zaboraviti da je ova ekipa sve do desetog kola bila na poziciji koja donosi plasman u Ligu šampiona.\nMeđutim, kako je vreme prolazilo tako su i Falkao i drugari pružali sve slabije partije, pa se u ovom trenutku tim iz Valjehasa nalazi na dvanaestom mestu na tabeli, ali nekako ono što je najbitnije je da ćemo crveno-bele i naredne sezone gledati u društvu najboljih.\nU prošlom kolu je Valjekano doživeo pravi debakl na domaćem terenu protiv Viljareala, pošto je taj duel završen rezultatom 1:5.\nMajorci samo pobeda garantuje nastavak borbe za opstanak u društvu najboljih, a mišljenja smo da će ovaj tim do nje i doći pa vam savetujemo da probate sa jedinicom za koju je Mozzartbet pripremio kvotu 1.60.


SENKE NAD BALKANOM: Nova serija Dragana Bjelogrlića uskoro na malim ekranima! - Film - Region - Vesti - Svet Plus\n16:49 18. OKT 2017.\nPrva epizoda nove serije "Senke nad Balkanom" biće premijerno emitovana u nedelju 22. oktobra u 20 časova na prvom programu Radio-televizije Srbije, kao i na još pet nacionalnih televizija u regionu i u Ruskoj federaciji.\n- Tretirali smo u seriji period između dva svetska rada na drugačiji načina nego što je to praksa bila do sada, bilo u dramskom programu ili u filmovima. Naša serija je zapravo triler koji traži aktivno gledanje. Nije lako gledati "Senke nad Balkanom" i istovremeno kuckati poruke. Takav sadržaj serije iziskivao je od svih nas koji smo je stvarali veliku preciznost i koncentraciju - kazao je Bjelogrlić.\n- Ne mogu da kažem da sam preveliki optimista niti da očekujem ogroman uspeh, ali sam jako blizu da kažem da sam uspeo u onome što sam hteo kada sam ušao u projekat "Senke nad Balkanom".\n- Bitna je čvrsta kreativna postavka, a svaki reditelj sledeći tu postavku daje svoj mali pečat seriji. To se prvi put radi kod nas i trebalo nam je malo vremena da se uigramo. Verujem da će naša ideja o seriji i sama realizacija tog tv formata da se poklopi sa ukusom gledalaca. Verujem da serija ima sve ono što savremenu publiku danas zanima - istakao je Bjelogrlić.


Jagodina oživela narodne igranke\nM. K. 20. avgusta 2016. 15:55\nFoto: Wikipedia/Nenad Stevanović\nU okviru „Kultrnog leta“, Jagodina je oživela zaboravljene, narodne večernje igranke, kojima nedeljom uveče u Izletištu „Potok“, prisustvuje i po nekoliko hiljada ljudi svih uzrasta iz Pomoravlja, Šumadije, Resave i Levča, ali i stranaca.\nO igranci se priča, sedam dana pre i posle, a u kolu, kraj veštačkog vodopada, fontana, u hladovini stoletnih stabala Đorđevog brda, je ponekad i po hiljadu i starih i mladih, uz harmoniku, najboljih srpskih svirača i pesmu najpoznatijih interpretatora narodnih pesama u Srbiji.\n„Ljudi žive za taj dan“, izjavio je danas Tanjugu direktor Kulturnog centra u Jagodini, koji je organizator igranke, Nebojša Petrović.\nIgranka je oživljena na inicijativu predsednika Skupštine grada Jagodine Dragana Marković – Palme, a ulaz je, zahvaljujući pokroviteljstvu Skupštine grada manifestaciji „Kulturno leto“, besplatan a počinje u ustaljeno vreme u 20 sati, istakao je Petrović.\nNa igranci su pevali: Snežana Savić, Vera Matović, Novica Negovanović, Biljana Jevtić, Novosadski tamburaši…\nUžas kod Jagodine: Pronađena tela muškarca i žene, meštani veruju da…\nManifestacija „Kulturno leto“ u Jagodini, počela je pre deset godina, traje od maja do polovine septembra. Program je žanrovski raznovrstan i prilagođen svim uzrastima, a uz to je visokog umetničkog kvaliteta, ističu u Kulturnom centru.\nOdržava se vikendom subotom i nedeljom. Uz koncerte narodne, zabavne, klasične i etno muzike, česti gosti su trubači, folklor, pozorišta, književnici… uglavnom iz Beograda.\nSa igrankama se počelo prošle godine i za njih je rezervisano nedeljno veče.\n„Letnja scena“, na kojoj se održava ova manifestacija, prošle godine je u celosti renovirana i ima 1.500 sedećih mesta.\nPrema oceni turističkih i kulturnih radnika Jagodine, Kulturno leto u Jagodini, godišnje poseti oko 100.000 ljudi.


Vučević: Problemi zbog neuvođenja sankcija Rusiji sve veći - Politika - Dnevni list Danas\nPočetna » Vesti » Politika » Vučević: Problemi zbog neuvođenja sankcija Rusiji sve veći\nPotpredsednik Srpske napredne stranke (SNS) i gradonačelnik Novog Sada Miloš Vučević rekao je da su „problemi zbog neuvođenja sankcija Rusiji sve veći, kao i otvoreni pritisci, pretnje i kako je rekao „perfidna uslovljavanja i razne političke zamke“.\n„Ja verujem da će Srbija uspeti da održi ovaj kurs, da ostane da sedi na svojoj stolici, da sačuva sopstvene interese, i da se odupre sve većoj histeriji protiv svega ruskog“, rekao je Vučević za Alo.\nNa pitanje ko će naslediti Aleksandra Vučića na čelu SNS, on je rekao da će „o tome odlučivati na organima stranke“.\n„Znamo svi šta je predsednik Vučić najavio, ali isto tako mislim da se velika većina naprednjaka ne slaže s takvom njegovom odlukom, ja prvi“, rekao je Vučević.\nMiloš VučevićSNSSukob Ukrajine i RusijeBeogradNovi Sad


MEI - Aktuelnosti - J. Joksimović i Ćiamba: Bilateralnim razgovorima do boljeg položaja nacionalnih manjina\nJadranka Joksimović i Georgije Ćiamba konstatovali su da se odnosi dve prijateljske države dobri, da se uspešno i na obostrano zadovoljstvo razvijaju.\nĆiamba je naglasio da je potrebno da se neka od otvorenih pitanja koja su vezana za status rumunske nacionalne manjine reše u dobroj volji i istakao potrebu reaktiviranja Međuvladine mešovite komisije za manjine.\nMinistar Joksimović je podvukla da je Srbija spremna da unapredi položaj rumunske manjine, ali i svih drugih nerešenih pitanja kroz bilateralne razgovore i rad u Međuvladinoj mešovitoj komisiji.\nMinistar Joksimović naglasila je da je Srbija opredeljena da nastavi proces evropskih integracija punim tempom. Navela je, da pored 14 otvorenih poglavlja - od kojih su dva privremeno zatvorena, očekujemo da tokom predsedavanja Austrije Savetom EU otvorimo do kraja godine još neka poglavlja za koja smo tehnički spremni.\nDržavni sekretar i kopredsedavajući Zajedničke komisije Srbije i Rumunije za zaštitu nacionalnih manjina Georgije Ćiamba istakao je da će Rumunija nastaviti da podržava proces evropskih integracija Srbije posebno tokom rumunskog predsedavanja Savetom EU, čije predsedavanje počinje početkom naredne godine.\nMinistar za evropske integracije Jadranka Joksimović sa Georgijem Ćiambom\nMinistar za evropske integracije Jadranka Joksimović sa Georgijem Ćijambom


Trinaest srpskih kompanija u Dubaiju\n18. februara, 2019. godine – Trinaest srpski kompanija predstavlja svoje proizvode na najvećem svetskom sajmu hrane, pića i ugostiteljstva Gulfood u Dubaiju.\nSrpske prehrambene kompanije i ove godine, u organizaciji Razvojne agencije Srbije i Privredne komore Srbije, predstavljaju svoje proizvode na Gulfood sajmu u Dubaiju, koji se održava od 17. do 21. februara.\nNa najvećem svetskom sajmu hrane, pića i ugostiteljstva, među 5.000 izlagača iz 186 zemalja sveta, Srbija ima svoje predstavnike - 13 kompanija koje izlažu i šest koje imaju status posetilaca.\nNa nacionalnom štandu Srbije, u Hali Šeik Said, svoje proizvode predstavljaju: "Zdravo organic", "Master fruits", "PIK Bečej", "Bahus", "PIK Južni Banat", "ITN Group", "PIP Novi Sad", "Nektar", "Benlian food", "Mundorama", "Bernstein doo", "Damar confit" i sirana "Jovanović".\nPosetioci Gulfood-a mogu da se upoznaju sa širokim asortimanom srpskih proizvoda: od sokova i sokića za najmlađe, preko pirinčanih i kukuruznih pločica, pirinčane kaše, džemova, energetskih napitaka, svežih srpskih tartufa i proizvoda od tartufa, do ajvara, voća, povrća, tortilja i vrhunskih sireva.\nU svojstvu posetilaca na Gulfood-u su kompanije "The Truffles CO. ltd", "Tisacoop LTD", "BMD", "Agranela", "Agropartner" i "Mirotin Tisa".\nSajam Gulfood 2019 otvorio je šeik Hamdan Bin Rašid el Maktum, zamenik vladara Emirata Dubai i ministar finansija UAE. Ambasador Srbije u UAE, Stanimir Vukićević posetio je štand Srbije i razgovarao s predstavnicima kompanija o mogućnostima plasmana proizvoda na tržište UAE i šire.\nUspeh kompanija iz Srbije tokom prošlogodišnjeg nastupa potvrdili su izvozni poslovi vredni više od dva miliona evra, dok su predstavnici srpskih firmi održali više od 430 bilateralnih razgovora i sastanaka sa potencijalnim partnerima iz UAE, drugih zemalja Bliskog istoka i ostalih država zainteresovanih za uvoz hrane iz Srbije.


RTCG - Radio Televizija Crne Gore - Nacionalni javni servis :: Društvo :: Bivši predsjednik CG u posjeti Kini\nU NINGBOU 06. 06. 2019. 17:42 >> 17:42 0\nBivši predsjednik CG u posjeti Kini\nBivši predsjednik Cne Gore Filip Vujanović, u okviru višednevne posjete Narodnoj Republici Kini, danas je bio gost prestižnog Univerziteta u Ningbou i imao je sastanak sa rektorom i dekanima tog univerziteta.\nOni su iskazali spremnost za uspostavljanje saradnje sa Univerzitetom Crne Gore i raspoloženje da posjete naš Univerzitet kako bi zajednički ispitali mogućnosti saradnje dva univerziteta.\nBivši predsjednik Crne Gore je predstavio studentima i profesorima ovog univerziteta prošlost i sadašnjost Crne Gore i njenu saradnju sa NR Kinom. Na veoma posjećenom promovsanju Crne Gore i njene saradnje sa Kinom raniji predsjednik Crne Gore je odgovarao na brojna pitanja studenata koji su prisustvovali ovoj promociji.\nVujanović je imao sastanak sa rukovodstvom Ningboa, desetomilionskog grada, koji ima jednu od najvećih Luka u Kini i Aziji i gdje je iskazana spremnost da se razmijene informaciji o mogućnosti saradnje te Luke i Luke Bar u smislu zainteresovanosti za uspostavljanje kvaitetnih trgovačkih veza izmedju dvije Luke.\nVujanović će sjutra prisustvovati Forumu grdonačelnika u okviru Mehanizma 16+1 čiji je domaćin prije dvije godine bila Podgorica.


Jedinstveni spoj tople vode i masaže učiniće da vaše telo bude relaksirano i odmorno.\nJedinstveni spoj tople vode i masaže učiniće da vaše telo bude relaksirano i odmorno\nJedinstven spoj voda-toplota-masaža najefektnije se primenjuje u đakuziju.\nTurbine u kojima možete menjati intenzitet delovanja utiču na one delove tela i mišiće koji su povređeni ili preventivno smanjuje mogućnost povrede. Mlazevi vode, koji deluju poput masažera, opuštaju napete mišiće i tkivo, podstiču dotok kiseonika i hranjivih materija.\nTakođe, boravak i vežbe u hidromasažnim bazenima fitnes centra dovode do smanjenja telesne težine i smanjenja celulita, jer se vežbama u toploj vodi efikasnije ubrzava strujanje krvi i pospešuje relaksacija kože i mišića, poboljšava se varenje i smanjuje se zadržavanje tečnosti u potkožnom tkivu.\nHidromasaža toplom vodom omogućava da se smanji napetost i povećava pokretljivost i fleksibilnost celog tela. Boravak u tolpoj vodi smanjuje opterećenje kardiovaskularnog sistema, smanjuje krvni pritisak i poboljšavaja cirkulaciju.\nZa one koji vole samo da uživaju i ne razmišlaju o prednostima, manama đakuzi je takođe svakako pravo mesto da uživaju i opuste se u prijatnom društvu partnera, druga, drugarice.